
QABUL QILINGAN ATAMA VA QISQARTMALAR RO‘YXATI
	№
	Qisqartma va atamalar
	 To‘liq nomi

	1
	Buyurtmachi
	“Mikrokreditbank” ATB 

	3
	XML
	Kengaytiriladigan belgilash tili

	4
	AT
	Axborot tizim

	5
	TT
	Texnik topshiriq

	    6
	JSON
	JavaScript Object Notation (yengil va qulay ma’lumot almashish formati)

	7
	CSV
	Comma-Separated Values (oddiy matnli fayl formati)

	8
	XLSX
	Microsoft Excel elektron jadval fayl formati (ma’lumotlarni ommaviy yuklash uchun ishlatiladi)

	9
	TCP/IP
	Kompyuter tarmoqlarida ma’lumot almashish uchun qo‘llaniladigan protokollar majmuasi

	10
	HTTP/HTTPS 
	HyperText Transfer Protocol (veb-sahifalarni brauzer orqali olish va yuborish uchun ishlatiladigan protokol, HTTPS — uning shifrlangan ko‘rinishi)

	11
	API
	Application Programming Interface

	12
	VPN
	Virtual xususiy tarmoq

	13
	SQL
	Strukturalashgan so‘rovlar tili

	14
	Linux
	Operatsion tizim yadrosi

	15
	.NET 8
	Microsoft kompaniyasining ochiq kodli, ko‘p platformali dasturlash platformasi (asosiy dasturlash tili — C#)

	16
	ASP.NET Core
	.NET platformasida tezkor va ishlab chiqarishga tayyor veb-ilovalar (Web API) yaratish uchun mo‘ljallangan freymvork

	17
	Web API
	Ilovalar o‘rtasida internet orqali ma’lumot almashish imkonini beruvchi dasturiy interfeys

	18
	Vue.js
	Frontendda dinamik va interaktiv veb-interfeyslar yaratish uchun JavaScript freymwork

	19
	GitHub
	Dasturchilar uchun ijtimoiy tarmoq va kod ombori

	 20
	PostgreSQL
	Ochiq manbali, kuchli va ishonchli ma’lumotlar bazasi boshqaruv tizimi

	 21
	GitLab
	Dasturiy kodni saqlash, versiyalarni boshqarish hamda jamoaviy ishlab chiqishni tashkil etish uchun mo‘ljallangan platforma (repository va CI/CD tizimi).

	 22
	IIP
	Idoralararo integratsiya platformasi

	 23
	MBBT
	Ma’lumotlar bazasini boshqarish tizimi

	 24
	Merchant
	Tizimga ulangan hamda mijozlaridan (qarzdorlardan) pul mablag‘larini avtomatik undirish xizmatidan foydalanuvchi tashkilot

	 25
	JSHSHIR
	Jismoniy shaxsning shaxsiy identifikatsiya raqami (PINFL)

	 26
	Protsessing markazi
	Bank kartalari bo‘yicha operatsiyalarni qayta ishlovchi tashkilot (Uzcard, HUMO)

	 27
	Avtoto‘lov
	Shartnoma shartlari asosida qarzdorning bank kartasidan pul mablag‘larini avtomatik undirish uchun shakllantiriladigan to‘lov topshirig‘i

	 28
	SOFT / HARD
	Tizimda shartnomalar va avtoto‘lovlar yuritiladigan ikki toifa (undirish mantig‘i turlari)

	 29
	Tranzaksiya
	Tizim orqali amalga oshirilgan pul mablag‘ini undirish yoki qaytarish operatsiyasi


[bookmark: _Toc236740895]
1. Umumiy ma’lumotlar
[bookmark: _Toc236740897]1.1. AT buyurtmachisi tashkilotlarining nomi

	Buyurtmachi:
	“Mikrokreditbank” ATB – 
Manzili: Toshkent sh., Mirobod tumani , Amir Temur shoh ko’chasi 4-uy
Telefon raqami: +998 (71) 207 46 52
Elektron pochta manzili: info@mkb.uz




[bookmark: _Toc236740899]1.2. Ishlarni boshlash reja bo‘yicha muddati
Boshlanish: 2026-yil sentyabr.
Axborot yaratish bo‘yicha ishlarning tarkibi, mazmuni va muddatlari mazkur texnik topshiriqning 5-bo‘limida keltirilgan.
[bookmark: _Toc236740900]1.3. Ishlar natijalarni rasmiylashtirish va taqdim etish tartibi
		Axborot tizimini ishlab chiqish va foydalanishga topshirish ishlari mazkur texnik topshiriqning oltinchi va yettinchi bo‘limlarida keltirilgan talablar asosida buyurtmachi tomonidan qabul qilib olinadi.
		Buyurtmachining hoхishiga ko‘ra, buyurtmachining o‘z mutaxassislari hamda (yoki) buyurtmachi tomonidan jalb etilgan boshqa mutaxassislar ishtirokida axborot tizimini qabul qilib olish uchun maxsus ishchi guruhi tuzilishi huquqi mavjud.
		Buyurtmachi bajaruvchidan dasturiy majmuani maxsus ishchi guruhi oldida himoya qilish va tizimning ishlash tartibini to‘liq tushuntirib berishni talab qilishga haqli.
Agarda amaldagi huquqiy hujjat tartibi o‘zgartirilsa qo‘shimcha kelishuv yoki shartnima asosida texnik qo‘llab – quvvatlash tartibi o‘zgarishi mumkin.
Ish natijalarini taqdim etish quyidagilardan tashkil topadi:
· TT asosida to‘liq ishlab chiqilgan dasturiy mahsulot buyurtmachining mutaxassislari tomonidan to‘liq sinovdan o‘tkazililishi;
· Foydalanuvchilar hamda buyurtmachining mutaxassislari uchun tizimdan foydalanish tartibi bo‘yicha o‘quv mashg‘ulotlari yoki yo‘riqnoma o‘tkazish;
-    Ishchi xolatidagi dastur kodlarini  maxsus GitLabga  saqlab borish.
	Bajaruvchi dasturiy majmua foydalanishga topshirilgandan so‘ng dasturiy majmua to‘g‘ri va soz ishlashini texnik jihatdan ta’minlash, foydalanish davrida aniqlangan kamchiliklarni bartaraf etish majburiyatini oladi amaldagi tartibi asosida taminlaydi.


[bookmark: _Toc236740901]2. AT vazifasi va yaratish maqsadlari
[bookmark: _Toc236740902]2.1. AT vazifasi:
[bookmark: _Toc226016994][bookmark: _Toc226017817]Axborot tizimini yaratishning asosiy vazifalari quyidagilar:
[bookmark: _Toc226016996][bookmark: _Toc226017819][bookmark: _Toc226016995][bookmark: _Toc226017818] - 	Shartnomalar va qarzdorlar ma’lumotlarini markazlashtirilgan tarzda yuritishni avtomatlashtirish - merchant tomonidan belgilangan XLSX shablon asosida yuklanadigan ma’lumotlar bo‘yicha tizimda shartnomalar (SOFT va HARD toifalari kesimida) avtomatik shakllantiriladi hamda ular bo‘yicha yagona reyestr yuritiladi.
-	Bank kartalari to‘g‘risidagi ma’lumotlarni protsessing markazlaridan avtomatik olish - qarzdorning JSHSHIRi bo‘yicha Uzcard va HUMO protsessing markazlariga so‘rov yuborish, olingan hamda potensial kartalar ro‘yxatini shakllantirish va ularning dolzarbligini doimiy yangilab borish.
[bookmark: _Toc226016997][bookmark: _Toc226017820]-	Pul mablag‘larini avtomatik undirish (avtoto‘lov) jarayonini avtomatlashtirish - shartnoma shartlari asosida avtoto‘lovlar shakllantiriladi, ular faol, to‘xtatilgan va yakunlangan holatlar kesimida boshqariladi hamda undirish jarayoni tizim tomonidan avtomatik amalga oshiriladi.
[bookmark: _Toc226016998][bookmark: _Toc226017821]-	Tranzaksiyalarni nazorat qilish va mablag‘ni qaytarishni ta’minlash-barcha undirish operatsiyalari bo‘yicha to‘liq ma’lumot yuritish, ularning holatini real vaqt rejimida kuzatish hamda noto‘g‘ri undirilgan mablag‘ni qaytarish (refund) imkoniyatini yaratish. Har bir amal tizimda iz qoldiradigan audit (loglar) yuritiladi.
[bookmark: _Toc226017822][bookmark: _Toc226016999][bookmark: _Toc226017000][bookmark: _Toc226017823]-	Qarzdorlarni undirish to‘g‘risida xabardor qilishni avtomatlashtirish - SMS, Email, Telegram push-xabarnomalari va API (provodka) kanallari orqali xabarnomalarni yuborish, ularning yetkazilish holatini kuzatish va xatolik yuzaga kelganda qayta yuborish.
- Merchant faoliyati bo‘yicha statistik va analitik ma’lumotlar bazasini shakllantirish - tranzaksion hisobot, JSHSHIR bo‘yicha hisobot va HARD hisobotini shakllantirish, ma’lumotlarni ko‘rgazmali (grafik va diagramma) ko‘rinishda taqdim etish hamda ularni yuklab olish imkonini yaratish.

[bookmark: _Toc236740903]2.2 ATni yaratish maqsadlari
Tizimning asosiy maqsadi shartnomalar bo‘yicha qarzdorlardan pul mablag‘larini undirish jarayonini to‘liq avtomatlashtirish hamda merchant va tizim ma’muriyati uchun yagona, qulay va nazorat qilinadigan ish muhitini yaratishdan iborat.
· Qarzdorlar va shartnomalar ma’lumotlarini markazlashtirilgan tarzda yuritish. Merchant ma’lumotlarni XLSX shablon asosida ommaviy yuklaydi, tizim shartnomalarni (SOFT va HARD toifalarida) va avtoto‘lovlarni avtomatik shakllantiradi hamda ular bo‘yicha yagona reyestr yuritiladi;
· Undirish jarayonini avtomatlashtirish. Avtoto‘lovlar shartnoma shartlari asosida shakllantiriladi va protsessing markazlari (Uzcard, HUMO) orqali qarzdorning bank kartasidan pul mablag‘lari avtomatik undiriladi;
· Tranzaksiyalarni real vaqt rejimida nazorat qilish va noto‘g‘ri undirilgan mablag‘ni qaytarish (refund) imkoniyatini ta’minlash hamda har bir amalni audit jurnalida qayd etib borish;
· Qarzdorlarni undirish to‘g‘risida SMS, Email, Telegram va API kanallari orqali o‘z vaqtida xabardor qilish hamda xabarnomalarning yetkazilishini nazorat qilish;
· [bookmark: _Toc236740840][bookmark: _Toc236740904]Merchant faoliyati bo‘yicha statistik va analitik hisobotlarni (tranzaksion, JSHSHIR va HARD) shakllantirish, ma’lumotlarni ko‘rgazmali (grafik va diagramma) ko‘rinishda taqdim etish va yuklab olish imkonini yaratish.
· boshqa davlat va idoraviy tizimlar bilan ishlash imkoniyati;
· Foydalanuvchilar uchun ochiq va nazorat qilinadigan jarayonlar mavjudligi;
· Korrupsiyaga yo‘l qo‘ymaslik;
· Qog‘oz ishlarini 90% foizga kamaytirish;
· Vaqt sarfini kamaytirish.
[bookmark: _Toc236740905]3. Axborotlashtirish obyektining xarakteristikasi
Axborotlashtirish obyekti sifatida avtoundiruv tizimiga ulangan merchantlarning mijozlar (qarzdorlar) bilan ishlash hamda shartnomalar bo‘yicha pul mablag‘larini undirish faoliyati hisoblanadi. Quyidagilar avtomatlashtiriladigan obyekt hisoblanadi:
1. banklar va ularning qarzdorlik bilan ishlovchi tarkibiy bo‘linmalari;
2. mikromoliya tashkilotlari, lizing hamda to‘lov tashkilotlari;
3. aloqa operatorlari, kommunal xizmat ko‘rsatuvchi hamda muntazam (abonent) to‘lovlar asosida faoliyat yurituvchi tashkilotlar;
4. shartnoma asosida mijozlardan davriy yoki muddati o‘tgan to‘lovlarni undirish zaruriyati mavjud bo‘lgan boshqa yuridik shaxslar avtomatlashtiriladigan obyekt hisoblanishi mumkin. 
Avtomatlashtirish obyekti haqida qisqacha ma’lumot:
1. Merchantlarga shartnomalar va qarzdorlar ma’lumotlarini tizimga yuklash, qarzdorning bank kartalari to‘g‘risidagi ma’lumotlarni Uzcard va HUMO protsessing markazlaridan olish, shartnoma shartlari asosida avtoto‘lovlarni shakllantirish va pul mablag‘larini avtomatik undirish, tranzaksiyalarni nazorat qilish, qarzdorlarni xabardor qilish hamda hisobotlarni shakllantirish imkonini beradi. Tizimga kirish domen manzili orqali veb-brauzer vositasida amalga oshiriladi.
2.  Har bir merchant uchun tizimda alohida kabinet ochiladi. Kabinet doirasida merchantning mas’ul xodimlariga alohida foydalanuvchi hisob yozuvlari yaratiladi va ularga tegishli rollar hamda vakolatlar biriktiriladi. Tizimda merchant tomonidan amalga oshiriladigan barcha harakatlar audit jurnalida qayd etib boriladi.
Merchantning tizim doirasidagi asosiy vazifalari quyidagilar hisoblanadi:
· qarzdorlar va shartnomalar to‘g‘risidagi ma’lumotlarni belgilangan XLSX shablon asosida tizimga yuklash hamda yuklash natijalarini nazorat qilish;
· shartnomalarni SOFT va HARD toifalari bo‘yicha yuritish, ular asosida avtoto‘lovlarni shakllantirish va boshqarish;
· qarzdorning JSHSHIRi bo‘yicha bank kartalari to‘g‘risidagi ma’lumotlarni protsessing markazlaridan so‘rash va olingan natijalarni nazorat qilish;
· undirilgan pul mablag‘lari bo‘yicha tranzaksiyalarni kuzatib borish, zarur hollarda mablag‘ni qaytarish (refund) amalini bajarish;
· qarzdorlarni undirish to‘g‘risida SMS, Email, Telegram va API kanallari orqali xabardor qilish hamda xabarnomalarning yetkazilishini nazorat qilish;
· merchantga tegishli foydalanuvchilarni va ularning huquqlarini boshqarish;
· faoliyat natijalari bo‘yicha hisobotlarni shakllantirish va tahlil qilish.
Tizimga ulangan protsessing markazlari — Uzcard va HUMO — qarzdorning bank kartalari to‘g‘risidagi ma’lumotlarni taqdim etuvchi tashqi tashkilotlar hisoblanadi. Ular bilan ma’lumot almashinuvi API orqali, amaldagi qonunchilik hamda tuzilgan shartnomalar doirasida amalga oshiriladi.
Undirish jarayonining uzluksizligini ta’minlash maqsadida tizim qarzdorda yangi bank kartasi ochilganligi to‘g‘risidagi xabarnomani avtomatik qabul qiladi va uning rekvizitlarini olish uchun so‘rov yuboradi. Bu potensial kartalar ro‘yxatini shakllantirish va avtoto‘lovlarni uzluksiz davom ettirish imkonini beradi.
[bookmark: _Toc236740906]4. ATga qo‘yiladigan talablar
4.1. [bookmark: _Toc236740907]Umuman AT ga qo‘yiladigan talablar

1-jadval. AT ga qo‘yiladigan talablar:
	№
	Vazifa
	Dasturlash muhiti

	1
	Operatsion tizim
	Linux

	2
	Back-end dasturlash tili
	.NET 8 (C#, ASP.NET Core)

	3
	Front-end dasturlash tili
	Vue.js

	4
	Infratuzilmani qo‘llab-quvvatlash
	GitHub va GitLab

	5
	Ma’lumotlar bazasi
	PostgreSQL


Axborot tizimi quyidagi umumiy talablarga javob berishi lozim:
· texnik topshiriqda belgilangan barcha funksional vazifalarni to‘liq bajarishi;
· zamonaviy mijoz-server arxitekturasi asosida ishlashi;
· tizim interfeysi kamida uch tilda: o‘zbek (lotin), rus va ingliz tillarida faoliyat yuritishi;
· tizim moslashuvchan (scalable va flexible) bo‘lib, buyurtmachining ehtiyojlariga mos ravishda tezkor o‘zgartirish kiritish imkonini berishi;
· tizim modulli arxitektura asosida qurilib, yangi funksiyalarni qo‘shish va mavjudlarini takomillashtirish imkoniyatiga ega bo‘lishi;
· umumiy ma’lumotlar bazasi bilan ishlovchi mustaqil modullardan tashkil topishi va har bir modul alohida rivojlantirilishi mumkin bo‘lishi;
· foydalanuvchilarga qulay, intuitiv va zamonaviy UX/UI dizayn asosida ishlab chiqilishi;
· tizimda saqlanadigan ma’lumotlar to‘liq himoyalangan va ishonchli saqlanishi kerak;
· ma’lumotlar foydalanuvchilarga vizual va tushunarli ko‘rinishda (grafiklar, diagrammalar, jadval va hisobotlar) taqdim etilishi lozim.	
		Axborot tizimi quyidagi tashqi axborot tizimlari bilan integratsiya qilish imkoniyatiga ega bo‘lishi lozim:
· “Elektron hukumat” tizimining Idoralararo integratsiyalashuv platformasi orqali davlat axborot tizimlari bilan ma’lumot almashinuvi;
· kelajakda boshqa davlat va nodavlat tizimlari bilan qonunchilik asosida integratsiya qilish imkoniyati.
Axborot tizimining funksional qismi doirasida quyidagi qo‘shimcha talablar ham nazarda tutiladi:
· Metama’lumotlar bilan ishlash talabi – tizimda saqlanadigan ma’lumotlar uchun metama’lumotlar (ma’lumot manbasi, yaratilgan sana, yangilangan sana, mas’ul foydalanuvchi va boshqa atributlar)ni shakllantirish va yuritish imkoniyati.
· Tizim javob vaqti talabi – foydalanuvchi so‘rovlariga tizimning javob berish vaqti 10 soniyadan oshmasligi lozim.
· Tizim mavjudligi (availability) – axborot tizimi yil davomida kamida 97% darajada mavjudlik ko‘rsatkichini ta’minlashi kerak.
		Integratsiya REST API, JSON yoki boshqa zamonaviy protokollar orqali amalga oshirilishi kerak.texnik vositalar va malakali texnik xizmat ko‘rsatishni optimal darajada talab qilishi;
· foydalanuvchilar uchun qulay interfeysga ega bo‘lishi va ommabop dasturiy vositalar interfeyslariga o‘xshash bo‘lishi, ammo ko‘chirilgan (shablon) bo‘lmasligi shart;
· ma’lumotlarning ishonchli saqlanishini ta’minlashi;
· ma’lumotlarning qulay va tushunarli ko‘rinishlarda aks ettirilishini ta’minlashi lozim.
Veb-brauzer orqali kiriladigan AT ochiq va yopiq qismlardan iborat bo‘lib, undan shaxsiy kompyuterlar bilan bir qatorda, mobil qurilmalar orqali ham foydalanish imkoniyati yaratilishi kerak. 
Axborot tizimning to‘laqonli va optimal ishlashini ta’minlash uchun, uning modullari yagona majmua sifatida ishlashi kerak. Asosiy aloqa vositasi sifatida TCP/IP protokoli asosidagi himoyalangan. 
Axborot tizimning barcha foydalanuvchilari uchun, ularning hududiy va funksional farqlanishlaridan qat’iy nazar AT yagona nusxada bo‘lishi shart. Buning uchun AT da foydalanuvchilarning rollari bo‘yicha ajratilgan bo‘lishi hamda ularning barchasi yagona tizim doirasida o‘zaro uyg‘unlikda, bir-biriga zararli ta’sir ko‘rsatmagan holda, mustaqil ishlash imkoniyatiga ega bo‘lishi kerak.
Axborot tizimining foydalanuvchilari quyidagi guruhga ajratiladi:
1. Administrator;
2. Merchant;
Axborot tizimning barqaror ishlashi uchun talab etilgan barcha shart-sharoitlar yaratib berilgan holatda, Axborot tizim administratorlar aralashuvisiz 24/7 rejimida doimiy va to‘xtovsiz ishlashga mo‘ljallangan bo‘lishi kerak. Axborot tizimda dasturiy ta’minotga qo‘shimcha funksional imkoniyatlarning qo‘shilib borishi hamda texnik vositalarning kuchaytirib borilishi mumkinligi ko‘zda tutilgan bo‘lishi lozim.
Axborot tizim foydalanuvchilarining soni yoki foydalanish ko‘lami kengaygan hollarda, dasturiy va texnik ta’minotning ishlash tezligini oshirish talab etilishi mumkinligi ko‘zda tutilgan bo‘lishi lozim.

4.1.1. [bookmark: _Toc236740908]AT strukturasi va ishlashiga qo‘yiladigan talablar 
4.1.1.1. AI Balance Search — yechib olish uchun mablag‘ mavjud bo‘lgan kartalarni intellektual qidirish.
Avtoundiruv tizimi to‘lov operatsiyasini amalga oshirish uchun eng istiqbolli kartalarni aniqlashning intellektual mexanizmidan foydalanishi.
Tizim kartalar bo‘yicha to‘plangan operatsiyalar tarixini tahlil qilishi va mijozning har bir kartasida mavjud mablag‘ bo‘lish ehtimolini aniqlash. Tarixiy ma’lumotlar asosida kartalarni tekshirish ustuvorligi shakllantirish.
Ishlash prinsipi
1. Tizim mijozning mavjud kartalari ro‘yxatini oladi.
2. Avvalgi tekshiruvlar hamda muvaffaqiyatli/muvaffaqiyatsiz mablag‘ yechib olish operatsiyalari tarixi tahlil qilinadi.
3. Har bir karta bo‘yicha mablag‘ mavjud bo‘lishining potensial ehtimoli aniqlanadi.
4. Kartalar avtomatik ravishda ustuvorlik bo‘yicha saralanadi.
5. Birinchi navbatda, eng istiqbolli deb topilgan kartalar tekshiriladi.
6. Agar kartada yetarli mablag‘ mavjud bo‘lmasa, tizim shakllantirilgan ustuvorlik bo‘yicha keyingi kartalarga o‘tadi.

[bookmark: _Toc236740909]4.1.1.2. Quyi tizimlar va modullar ro‘yxati
Yaratiladigan axborot tizim quyidagilardan iborat bo‘lishi kerak:

2-jadval. AT ni quyi tizimi va modullar 
bo‘yicha ma’lumot:
	№
	Quyi tizimi va modullarning nomi
	Maqsadi

	1. 
	Merchant quyi tizimi
	 Maqsadi: merchant va uning xodimlari uchun undirish jarayonini boshqarish bo‘yicha interaktiv xizmatlarni taqdim etish.
· Login va parol orqali tizimga kirish; 
· Bosh sahifada avtoto‘lovlar, tranzaksiyalar va undirilgan mablag‘lar bo‘yicha umumlashgan statistikani kuzatish; 
· Undirish dinamikasini oylar kesimida grafik ko‘rinishida tahlil qilish; 
· Shartnomalarni SOFT va HARD toifalari bo‘yicha ko‘rish va qidirish; 
· Mijozlar (qarzdorlar) ro‘yxati hamda ular bo‘yicha batafsil ma’lumotlarni ko‘rish; 
· Qarzdorning bank kartalari to‘g‘risidagi ma’lumotlarni JSHSHIR bo‘yicha so‘rash; 
· Avtoto‘lovlarni yakka tartibda va ommaviy tarzda boshqarish (qayta tiklash, to‘xtatib turish, yakunlash); 
· Tranzaksiyalarni kuzatish va noto‘g‘ri undirilgan mablag‘ni qaytarish; 
· Qarzdorlarga yuborilgan xabarnomalar jurnalini ko‘rish va xabarnomani qayta yuborish; 
· Qarzdorlar ma’lumotlarini XLSX shablon asosida ommaviy yuklash va yuklash natijalarini nazorat qilish; 
· Merchantga tegishli foydalanuvchilar ro‘yxati va ularning huquqlarini ko‘rish; 
· Tranzaksion, JSHSHIR va HARD hisobotlarini shakllantirish va yuklab olish. 
Takomillashtirish jarayonida qo‘shimcha imkoniyatlar yaratish imkoni bo‘lishi zarur.

	2. 
	Administrator quyi tizimi
	Maqsadi: tizimni boshqarish va nazorat qilish.
· Merchantlarni ro‘yxatdan o‘tkazish, tahrirlash va ularning sozlamalarini boshqarish; 
· Foydalanuvchilar va rollarni qo‘shish, tahrirlash va o‘chirish; 
· Foydalanuvchilar faoliyatini monitoring qilish va audit jurnalini yuritish; 
· Shartnomalarni hamda ular bo‘yicha avtoto‘lovlarni nazorat qilish; 
· Import qilingan fayllarni va ularni qayta ishlash natijalarini nazorat qilish; 
· Protsessing markazlari (Uzcard, HUMO) bilan integratsiyani sozlash va nazorat qilish; 
· JSHSHIR bo‘yicha so‘rovlar va olingan kartalarni monitoring qilish; 
· Undirish (tranzaksiya) jarayonlarini monitoring qilish; 
· Mablag‘ni qaytarish (refund) amallarini nazorat qilish; 
· Xabardor qilish kanallari va xabar shablonlarini sozlash; 
· Xabarnomalarni yuborish natijalarini va xatoliklarni nazorat qilish; 
· Tizim ma’lumotnomalarini yuritish; 
· Hisobotlarni shakllantirish va kuzatish.
· Takomillashtirish jarayonida qo‘shimcha imkoniyatlar yaratish imkoni bo‘lishi zarur.

	3. 
	Mijozlar va shartnomalar moduli
	Maqsadi: mijozlar (qarzdorlar) va shartnomalar to‘g‘risidagi ma’lumotlarni boshqarish.
· Shartnomalarni SOFT va HARD toifalari bo‘yicha yuritish; 
· Shartnoma raqami, JSHSHIR, F.I.Sh. va sana oralig‘i bo‘yicha qidirish va filtrlash; 
· Mijozlar ro‘yxatini yuritish hamda pasport va aloqa ma’lumotlarini ko‘rish; 
· Mijozning ulangan kartalari holati va ular bo‘yicha qo‘shimcha ma’lumotlarni ko‘rsatish; 
· Olingan va potensial kartalar ro‘yxatini yuritish; 
· Uzcard va HUMO protsessing markazlariga kartalarni qayta so‘rash; 
· Shartnomalar bo‘yicha kutilayotgan va undirilgan summalarni hisoblab borish.
· Takomillashtirish jarayonida qo‘shimcha imkoniyatlar yaratish imkoni bo‘lishi zarur.

	4. 
	Boshqaruv moduli
	Maqsadi: foydalanuvchilar va rollarni boshqarish.
· Foydalanuvchilarni qo‘shish, tahrirlash va o‘chirish; 
· Foydalanuvchi kirish huquqlarini boshqarish; 
· Rollarni qo‘shish, o‘zgartirish va o‘chirish; 
· Rollarga tegishli vakolatlarni biriktirish.
Takomillashtirish jarayonida qo‘shimcha imkoniyatlar yaratish imkoni bo‘lishi zarur.

	5. 
	Avtoto‘lovlar va tranzaksiyalar moduli
	Maqsadi: avtoto‘lovlarni shakllantirish va undirish jarayonini boshqarish.
· Shartnoma asosida avtoto‘lovlarni avtomatik shakllantirish; 
· Avtoto‘lovlarni faol, to‘xtatilgan va yakunlangan holatlar bo‘yicha yuritish; 
· Avtoto‘lovlarni yakka tartibda va ommaviy boshqarish; 
· Avtoto‘lov summasi, to‘langan va qolgan summani avtomatik hisoblash; 
· Protsessing markazlari orqali pul mablag‘larini avtomatik undirish; 
· Tranzaksiyalarni yuritish va ularning holatini kuzatish; 
· Bekor qilingan tranzaksiyalarni alohida ko‘rsatish; 
· Noto‘g‘ri undirilgan mablag‘ni qaytarish (refund) amalini bajarish; 
· Tranzaksiyalarni turli mezonlar bo‘yicha qidirish va filtrlash.
· Takomillashtirish jarayonida qo‘shimcha imkoniyatlar yaratish imkoni bo‘lishi zarur.

	6. 
	Statistika (Dashboard) moduli
	Maqsadi: merchant va tizim ma’muriyati uchun monitoring va tahlil ma’lumotlarini taqdim etish.
· Avtoto‘lovlar va tranzaksiyalar bo‘yicha umumlashgan ko‘rsatkichlarni ko‘rish; 
· Undirish dinamikasini oylar kesimida grafik ko‘rinishida tahlil qilish; 
· SOFT va HARD turdagi undirishlar nisbatini diagrammada aks ettirish; 
· Uzcard va HUMO bo‘yicha kartalar va JSHSHIR so‘rovlari statistikasini ko‘rish; 
· Ro‘yxatdan o‘tgan mijozlar, undirilgan va qaytarilgan mablag‘lar bo‘yicha ma’lumotlarni ko‘rish; 
· Ma’lumotlarni filtrlash hamda hisobotlarni yuklab olish.
· Takomillashtirish jarayonida qo‘shimcha imkoniyatlar yaratish imkoni bo‘lishi zarur.

	7. 
	Xabardor qilish moduli
	Maqsadi: qarzdorlarni undirilgan mablag‘lar to‘g‘risida xabardor qilish.
· SMS-xabarnomalarni merchantning SMS-agregatori yoki tizimning o‘z kanali orqali yuborish 
· API (provodka) orqali merchantga xabarnoma yuborish 
· Elektron pochta (Email) orqali xabardor qilish 
Telegram push-xabarnomalarini yuborish 
Yuborilgan xabarnomalar jurnalini va ularning holatini (yetkazildi, qayta ishlanmoqda, xatolik) yuritish 
Xatolik sabablarini ko‘rsatish va xabarnomani qayta yuborish
Takomillashtirish jarayonida qo‘shimcha imkoniyatlar yaratish imkoni bo‘lishi zarur.

	8. 
	Ma’lumotnoma moduli
	Maqsadi: tizimda foydalaniladigan barcha ma’lumotnomalarni yuritish.
· Merchantlar va ularning sozlamalari 
· Shartnoma turlari (SOFT, HARD) 
· Undirish davriyligi va parametrlari 
· Protsessing markazlari (Uzcard, HUMO) 
· Xabardor qilish kanallari va xabar shablonlari 
· Bank rekvizitlari va valyutalar 
· Tranzaksiya holatlari va xatolik kodlari 
· Import shablonlari va tekshirish qoidalari 
· Hisobot turlari 
· Hududlar va tashkilotlar ma’lumotlari 
· Foydalanuvchi rollari va vakolatlari 
· Takomillashtirish jarayonida qo‘shimcha imkoniyatlar yaratish imkoni bo‘lishi zarur.




[bookmark: _Toc236740910]4.1.1.3. Boshqa axborot tizimlari bilan o‘zaro ishlashga qo‘yiladigan talablar
AT zamonaviy texnologik standartlarni qo‘llab-quvvatlash va boshqa axborot tizim bilan o‘zaro ishlash O‘zbekiston Respublikasi Prezidentining 
2022-yil 22-avgustdagi “2022-2023-yillarda axborot-kommunikatsiya texnologiyalari sohasini yangi bosqichga olib chiqish chora-tadbirlari to‘g‘risida”gi PQ-357-son qaror, O‘zbekiston Respublikasi Vazirlar Mahkamasining 2022-yil 20-sentabrdagi “Idoralararo elektron hamkorlik tizimi va ma’lumotlarning axborot almashinuvini yanada takomillashtirish chora-tadbirlari to‘g‘risida”gi 516-son qarorlar hamda O‘zbekiston Respublikasi Prezidentining 2025-yil 3-noyabrdagi  PF-357-son farmoniga  muvofiq barcha integratsiyalarni amalga oshirish ko‘zda tutilgan. Agarda ushbu qaror va farmonlarga o‘zgartirish hamda tuzatishlar kiritilsa amaldagi qonunchilik asosida integratsiya ma’lumotlalrini qabul qilib oladi yoki uzatadi.


3-jadval. AT bilan o‘zaro ishlaydigan boshqa 
axborot tizimlar nomi va tegishli tashkilotlar ro‘yxati:

	№
	Tashkilotlar nomi
	Tashkilotning axborot tizimi nomi

	1
	Uzcard protsessing markazi
	Uzcard protsessing tizimi

	2
	HUMO protsessing markazi
	HUMO protsessing tizimi


[bookmark: _Toc236740911]4.1.1.4. AT ishlash rejimlariga qo‘yiladigan talablar
Axborot tizimi yil davomida 365 kun, kuniga 24 soat (24/7 rejimda) uzluksiz ishlash imkoniyatiga ega bo‘lishi kerak.
Axborot tizimi uchun quyidagi ishlash rejimlari belgilangan:
· normal ishlash rejimi; 
· avariyaviy ishlash rejimi. 
Axborot tizimining asosiy ish rejimi normal ishlash rejimi hisoblanadi.

·    Axborot tizimining normal ishlash rejimida quyidagi talablar bajarilishi lozim:
· mijoz dasturiy ta’minoti (foydalanuvchi interfeysi), foydalanuvchilar va AT ma’murlarining texnik vositalari ish kunlari davomida (haftasiga 5 kun, soat 09:00 dan 18:00 gacha) to‘liq ishlash imkoniyatini ta’minlashi kerak; 
· server dasturiy ta’minoti va server texnik vositalari xizmat ko‘rsatish uchun qisqa tanaffuslar bilan kechayu kunduz (24/7) uzluksiz ishlashi kerak; 
· tizimning barcha modullari o‘zaro integratsiyalashgan holda barqaror ishlashi ta’minlanishi lozim; 
· foydalanuvchilarga xizmat ko‘rsatish jarayonida uzilishlar minimal darajada bo‘lishi kerak; 
· tizim ishlashida yuzaga keladigan xatoliklar avtomatik tarzda qayd etilishi (loglanishi) va administratorlarga xabar berilishi kerak; 
· tizimda ma’lumotlarning yaxlitligi va xavfsizligi doimiy ravishda ta’minlanishi lozim. 
Axborot tizimining normal ishlash rejimini ta’minlash uchun tegishli texnik hujjatlar, ekspluatatsiya qilish yo‘riqnomalari va boshqa normativ hujjatlarda belgilangan talablar to‘liq bajarilishi zarur.
·    Axborot tizimining avariyaviy ishlash rejimi quyidagi holatlar bilan tavsiflanadi:
· dasturiy ta’minot komponentlarining ishlamay qolishi; 
· apparat (texnik) vositalarning nosozligi; 
· tarmoq uzilishlari yoki tashqi xizmatlarning ishlamasligi. 
Avariyaviy rejimda axborot tizimi quyidagi talablarni ta’minlashi kerak:
· tizim mavjud ma’lumotlarni saqlab qolgan holda ilovalar ishini to‘g‘ri yakunlash imkoniyatiga ega bo‘lishi; 
· ma’lumotlarning yo‘qolishining oldini olish uchun avtomatik zaxiralash (backup) mexanizmlari mavjud bo‘lishi; 
· tizim imkon qadar qisqa vaqt ichida normal ish rejimiga tiklanishi (recovery); 
· avariya holatlari haqida administratorlarga avtomatik xabarnoma yuborilishi; 
· muhim servislar uchun rezerv (backup) infratuzilma yoki alternativ ishlash mexanizmlari mavjud bo‘lishi; 
· tizim ishlashidagi nosozliklar tahlil qilinib, kelgusida takrorlanishining oldini olish choralarini ko‘rish imkoniyati yaratilishi. 


[bookmark: _Toc236740912]4.1.1.5. AT dan foydalanish asosiy ssenariylari ro‘yxati
4-jadval. AT dan foydalanish asosiy ssenariylari ro‘yxati:

	Identifikatsiya raqami
	Foydalanish ssenariysining nomi
	Ish ko‘radigan shaxslar
	Ssenariy turi

	S1
	Tizimga avtorizatsiyadan o‘tish
	Barcha tizim foydalanuvchilari
	Asosiy

	S2
	Qarzdorlar va shartnomalar ma’lumotlarini import qilish
	Merchant xodimi
	Asosiy

	S3
	Shartnomalar va mijozlar bilan ishlash
	Merchant xodimi
	Asosiy

	S4
	Qarzdorning bank kartalarini JSHSHIR bo‘yicha so‘rash
	Merchant xodimi/Administrator
	Asosiy

	S5
	Avtoto‘lovlarni shakllantirish va boshqarish
	Merchant xodimi
	Asosiy

	S6
	Noto‘g‘ri undirilgan mablag‘ni qaytarish (refund)
	Merchant xodimi
	Asosiy

	S7
	Qarzdorlarni undirish to‘g‘risida xabardor qilish
	Merchant xodimi
	Asosiy

	S8
	Foydalanuvchilar va rollarni boshqarish
	Administrator
	Asosiy

	S9
	Hisobotlarni shakllantirish va yuklab olish
	Merchant xodimi/ Administrator
	Asosiy


[bookmark: _Toc226017012]
[bookmark: _Toc236740913][bookmark: _Toc226373600][bookmark: _Toc236740849][bookmark: _Toc226017835]“S1” Foydalanish ssenariysi: Avtorizatsiyadan o‘tish
Ishga tushirish shartlari: Foydalanuvchiga merchant kabinetida hisob yozuvi yaratilgan va tizimga kirish uchun login hamda parol berilgan.
Asosiy faoliyat ko‘rsatuvchi shaxs:  Barcha tizim foydalanuvchilari.
Ssenariyni bajarish tartibi:
1. Foydalanuvchi brauzerda domen manzilini kiritadi; 
2. Ochilgan avtorizatsiya formasida login va parolni kiritadi; 
3. “Tizimga kirish” tugmasini bosadi; 
4. Tizim kiritilgan ma’lumotlarni tekshiradi hamda foydalanuvchining roli va vakolatlari aniqlanadi; 
5. Foydalanuvchi tizimning bosh sahifasiga yo‘naltiriladi. 
Ssenariyni bajarish uchun vaqt reglamenti: 5 soniyadan oshmasligi kerak.
Kirish ma’lumotlari: login va parol.
Chiqish ma’lumotlari: foydalanuvchi sessiyasi, rol (matn/raqam).
Ehtimoliy kengaytirishlar: ikki bosqichli autentifikatsiya (2FA).

[bookmark: _Toc226017013][bookmark: _Toc226017836][bookmark: _Toc226373601][bookmark: _Toc236740850][bookmark: _Toc236740914]“S2” Foydalanish ssenariysi: Qarzdorlar va shartnomalar ma’lumotlarini import qilish
Ishga tushirish shartlari: Foydalanuvchi avtorizatsiyadan o‘tgan bo‘lishi.
Asosiy faoliyat ko‘rsatuvchi shaxs:  Merchant xodimi.
Ssenariyni bajarish tartibi:
1. Foydalanuvchi “Fayllarni import qilish” bo‘limiga kiradi; 
2. “Shablonni yuklab olish” tugmasi orqali belgilangan formatdagi XLSX shablonni oladi; 
3. Shablonni qarzdorlar va shartnomalar ma’lumotlari bilan to‘ldiradi; 
4. “Fayl qo‘shish” tugmasi orqali to‘ldirilgan faylni tizimga yuklaydi; 
5. Tizim faylning tuzilishi va mazmunini avtomatik tekshiradi (validatsiya) hamda xatoliklar aniqlanganda foydalanuvchini xabardor qiladi; 
6. Foydalanuvchi “Import qilish” tugmasini bosadi, tizim shartnomalar va avtoto‘lovlarni avtomatik shakllantiradi hamda undirish jarayonini ishga tushirib beradi. 
Ssenariyni bajarish uchun vaqt reglamenti: import qilish vaqti fayl hajmiga bog‘liq bo‘lib, katta hajmli fayllar navbat asosida qayta ishlanadi.
Kirish ma’lumotlari: to‘ldirilgan XLSX shablon fayli (qarzdorlar va shartnomalar ma’lumotlari).
Chiqish ma’lumotlari: shakllantirilgan shartnomalar va avtoto‘lovlar hamda import natijalari (muvaffaqiyatli va xato yozuvlar).
Ehtimoliy kengaytirishlar: avtomatik tekshiruv (validatsiya).


“S3” Foydalanish ssenariysi: Shartnomalar va mijozlar bilan ishlash
Ishga tushirish shartlari: Foydalanuvchi avtorizatsiyadan o‘tgan va merchant kabinetiga kirgan bo‘lishi.
Asosiy faoliyat ko‘rsatuvchi shaxs: Merchant xodimi
Ssenariyni bajarish tartibi:
1. Foydalanuvchi “Mijozlar va shartnomalar” bo‘limiga kiradi;
2. “Shartnomalar” yorlig‘ida shartnomalar SOFT va HARD toifalari kesimida hamda har bir toifa bo‘yicha umumiy soni bilan ko‘rsatiladi;
3. Kerakli shartnomani topish uchun filtr orqali shartnoma raqami, mijozning JSHSHIRi, F.I.Sh. hamda shartnoma sanasi (dan/gacha) bo‘yicha qidiruv amalga oshiradi;
4. “Mijozlar” yorlig‘ida tizimga yuklangan mijozlar ro‘yxatini ko‘radi va JSHSHIR, F.I.Sh. yoki pasport ma’lumotlari bo‘yicha qidiradi;
5. Mijozning JSHSHIRi ustiga bosib, qarzdorning batafsil sahifasiga o‘tadi: pasport ma’lumotlari, aloqa raqami, ulangan kartalar holati hamda “Olingan” va “Potensial” kartalar bo‘limini ko‘radi;
6. Zarur bo‘lganda Uzcard va HUMO protsessing markazlariga kartalarni qayta so‘rash amalini bajaradi.
Ssenariyni bajarish uchun vaqt reglamenti: ma’lumotlarni ekranda aks ettirish vaqti 10 soniyadan oshmasligi kerak.
Kirish ma’lumotlari: qidiruv va filtr parametrlari (shartnoma raqami, JSHSHIR, F.I.Sh., sana oralig‘i).
Chiqish ma’lumotlari: shartnomalar va mijozlar ro‘yxati hamda qarzdor to‘g‘risidagi batafsil ma’lumotlar.
Ehtimoliy kengaytirishlar: shartnoma bo‘yicha kutilayotgan va undirilgan summalarni avtomatik hisoblab borish.

“S4” Foydalanish ssenariysi: Qarzdorning bank kartalarini JSHSHIR bo‘yicha so‘rash
Ishga tushirish shartlari: Mijoz (qarzdor) tizimga kiritilgan va uning JSHSHIRi mavjud bo‘lishi.
Asosiy faoliyat ko‘rsatuvchi shaxs: Merchant xodimi/Administrator
Ssenariyni bajarish tartibi:
1. Foydalanuvchi qarzdor sahifasida yoki “Kartalar → JSHSHIR (PINFL) so‘rovi” bo‘limida kartalarni so‘rash amalini tanlaydi;
2. Tizim qarzdorning JSHSHIRi bo‘yicha Uzcard va HUMO protsessing markazlariga so‘rov yuboradi;
3. Protsessing markazlaridan olingan kartalar “Olingan kartalar” ro‘yxatiga qo‘shiladi, har bir karta bo‘yicha ma’lumot olingan protsessing markazi ko‘rsatiladi;
4. Qarzdorda yangi karta ochilganda tizim avtomatik xabarnomani qabul qiladi va uning rekvizitlarini olish uchun so‘rov yuboradi (potensial kartalar);
5. Foydalanuvchi so‘rov natijalarini “Uzcard” va “HUMO” bloklarida topilgan kartalar soni bilan ko‘radi.
6. Administrator JSHSHIR bo‘yicha yuborilgan so‘rovlar va olingan kartalarni hamda Uzcard va HUMO protsessing markazlari bilan integratsiya holatini monitoring qilib boradi.
Ssenariyni bajarish uchun vaqt reglamenti: protsessing markaziga yuborilgan so‘rovga javob olish tarmoq va tashqi xizmat holatiga bog‘liq bo‘lib, odatda 10 soniyadan oshmaydi.
Kirish ma’lumotlari: qarzdorning JSHSHIRi.
Chiqish ma’lumotlari: olingan va potensial kartalar ro‘yxati hamda protsessing markazlari bo‘yicha statistika.
Ehtimoliy kengaytirishlar: kartalar dolzarbligini davriy va avtomatik yangilab borish.

“S5” Foydalanish ssenariysi: Avtoto‘lovlarni shakllantirish va boshqarish
Ishga tushirish shartlari: Shartnomalar tizimga yuklangan bo‘lishi.
Asosiy faoliyat ko‘rsatuvchi shaxs: Merchant xodimi
Ssenariyni bajarish tartibi:
1. Tizim shartnoma shartlari asosida avtoto‘lovlarni avtomatik shakllantiradi;
2. Foydalanuvchi “Avtoto‘lovlar” bo‘limiga kiradi va ularni uch toifada ko‘radi: Faol, To‘xtatilgan va Yakunlangan;
3. Yuqori qismdagi ommaviy boshqaruv tugmalari orqali barcha avtoto‘lovlarni qayta tiklash, to‘xtatib turish yoki yakunlash mumkin;
4. Jadvalda har bir avtoto‘lov bo‘yicha shartnoma raqami, yaratilgan sana, avtoto‘lov summasi, to‘langan summa, qolgan summa va holati ko‘rsatiladi;
5. “Amallar” tugmasi orqali muayyan avtoto‘lovning batafsil ma’lumotlari va sozlamalariga o‘tiladi;
6. Foydalanuvchi avtoto‘lovni yakka tartibda qayta tiklaydi, to‘xtatadi yoki yakunlaydi.
Ssenariyni bajarish uchun vaqt reglamenti: avtoto‘lov holatini o‘zgartirish 5 soniyadan oshmasligi kerak.
Kirish ma’lumotlari: shartnoma ma’lumotlari va avtoto‘lov parametrlari.
Chiqish ma’lumotlari: shakllantirilgan avtoto‘lovlar ro‘yxati va ularning holati.
Ehtimoliy kengaytirishlar: avtoto‘lov jadvalini (davriyligini) moslashuvchan sozlash.

“S6” Foydalanish ssenariysi: Noto‘g‘ri undirilgan mablag‘ni qaytarish (refund)
Ishga tushirish shartlari: Amalga oshirilgan tranzaksiya mavjud bo‘lishi.
Asosiy faoliyat ko‘rsatuvchi shaxs: Merchant xodimi
Ssenariyni bajarish tartibi:
1. Foydalanuvchi “Tranzaksiyalar” bo‘limida kerakli operatsiyani topadi;
2. Tegishli tranzaksiya qatoridagi “Amal” tugmasini bosadi;
3. “Mablag‘ni qaytarish (refund)” funksiyasini tanlaydi;
4. Tizim protsessing markazi orqali mablag‘ni qarzdorning kartasiga qaytaradi;
5. Tranzaksiya holati yangilanadi va qaytarish amali audit jurnalida qayd etiladi.
Ssenariyni bajarish uchun vaqt reglamenti: qaytarish so‘rovini shakllantirish 5 soniyadan oshmasligi kerak.
Kirish ma’lumotlari: tranzaksiya identifikatori.
Chiqish ma’lumotlari: qaytarish (refund) tranzaksiyasi va yangilangan holat.
Ehtimoliy kengaytirishlar: mablag‘ni qisman qaytarish imkoniyati.

“S7” Foydalanish ssenariysi: Qarzdorlarni undirish to‘g‘risida xabardor qilish
Ishga tushirish shartlari: Undirish (tranzaksiya) amalga oshirilgan bo‘lishi.
Asosiy faoliyat ko‘rsatuvchi shaxs: Merchant xodimi
Ssenariyni bajarish tartibi:
1. Muvaffaqiyatli undirishdan so‘ng tizim xabarnoma shakllantiradi;
2. Xabarnoma to‘rt kanaldan biri orqali yuboriladi: SMS (merchant agregatori yoki tizim kanali), API (provodka), Email hamda Telegram push-xabarnoma;
3. “Xabardor qilish” bo‘limida yuborilgan xabarnomalar jurnali ko‘rsatiladi;
4. Har bir xabarnoma bo‘yicha holat kuzatiladi: yetkazildi, qayta ishlanmoqda yoki xatolik;
5. Xatolik yuzaga kelganda foydalanuvchi “Amal” tugmasi orqali sababni ko‘radi va xabarnomani qayta yuboradi.
Ssenariyni bajarish uchun vaqt reglamenti: xabarnoma undirish amalidan so‘ng darhol shakllantiriladi.
Kirish ma’lumotlari: tranzaksiya ma’lumotlari, xabar shabloni va qarzdorning aloqa ma’lumotlari.
Chiqish ma’lumotlari: yuborilgan xabarnoma va uning yetkazilish holati.
Ehtimoliy kengaytirishlar: xabarnoma shablonlarini moslashuvchan sozlash.

“S8” Foydalanish ssenariysi: Foydalanuvchilar va rollarni boshqarish
Ishga tushirish shartlari: Foydalanuvchida foydalanuvchilarni boshqarish vakolati mavjud bo‘lishi.
Asosiy faoliyat ko‘rsatuvchi shaxs: Administrator
Ssenariyni bajarish tartibi:
1. Administrator “Foydalanuvchilar” bo‘limiga kiradi va tizimdagi barcha foydalanuvchilar (shu jumladan merchant foydalanuvchilari) ro‘yxatini ko‘radi;
2. Yangi merchantni ro‘yxatdan o‘tkazadi va uning mas’ul xodimlari uchun foydalanuvchi hisob yozuvlarini yaratadi;
3. Foydalanuvchini qo‘shadi, tahrirlaydi yoki o‘chiradi hamda unga rol va tegishli vakolatlarni biriktiradi;
4. Rollarni qo‘shish, o‘zgartirish va o‘chirish amallarini bajaradi;
5. Qidiruv va filtr orqali kerakli foydalanuvchini topadi va uning ma’lumotlarini ko‘radi;
6. Foydalanuvchilarning tizimda bajargan amallari audit jurnalida qayd etib boriladi va Administrator tomonidan monitoring qilib boriladi.
Ssenariyni bajarish uchun vaqt reglamenti: amallarni saqlash 5 soniyadan oshmasligi kerak.
Kirish ma’lumotlari: foydalanuvchi ma’lumotlari hamda rol va vakolatlar.
Chiqish ma’lumotlari: yangilangan foydalanuvchilar va rollar ro‘yxati.
Ehtimoliy kengaytirishlar: ikki bosqichli autentifikatsiya (2FA).

“S9” Foydalanish ssenariysi: Hisobotlarni shakllantirish va yuklab olish
Ishga tushirish shartlari: Tizimda undirish va tranzaksiya ma’lumotlari mavjud bo‘lishi.
Asosiy faoliyat ko‘rsatuvchi shaxs: Merchant xodimi/Administrator
Ssenariyni bajarish tartibi:
1. Foydalanuvchi “Hisobotlar” bo‘limiga kiradi;
2. “Hisobot yaratish” tugmasini bosadi va hisobot turini tanlaydi: Tranzaksion hisobot, JSHSHIR bo‘yicha hisobot yoki HARD hisobot;
3. Zarur parametrlarni (sana oralig‘i va boshqalar) belgilaydi;
4. Tizim ma’lumotlarni avtomatik qayta ishlaydi va hisobotni shakllantiradi;
5. Tayyor hisobot “Hisobotlar” bo‘limida ko‘rish va yuklab olish uchun taqdim etiladi.
6. Administrator tizim darajasida (barcha merchantlar kesimida) hisobotlarni shakllantiradi, kuzatadi va nazorat qilib boradi.
Ssenariyni bajarish uchun vaqt reglamenti: hisobot shakllantirish vaqti ma’lumot hajmiga bog‘liq bo‘lib, 20 soniyadan oshmasligi tavsiya etiladi.
Kirish ma’lumotlari: hisobot turi va shakllantirish parametrlari.
Chiqish ma’lumotlari: shakllantirilgan hisobot (ko‘rish va yuklab olish uchun).
Ehtimoliy kengaytirishlar: hisobotlarni turli formatlarda (XLSX, PDF) eksport qilish.


[bookmark: _Toc236740915]4.1.1.6. ATni diagnostika qilish talablari
To‘lovlar AT asosiy jarayonlarni diagnostika qilish vositalarni, diagnostika hodisalarini ko‘rib chiqish, dasturlarni bajarish jarayonini monitoring qilish imkoniyati uchun qulay interfeysni taqdim etishi kerak. Avariyaviy vaziyatlar yoki dasturiy ta’minotda xatolar yuzaga kelganda, diagnostika vositalari muammoni identifikatsiyalash uchun ishlab chiqquvchiga zarur bo‘lgan axborotning to‘liq to‘plamini saqlash imkonini berishi kerak (xotiraning joriy holati va faylli tizimning joriy holati to‘g‘risidagi ma’lumotlarni o‘z ichiga olgan jarayonlar jurnali).

[bookmark: _Toc236740916]4.1.1.7. ATni rivojlantirish, modernizatsiyalash istiqbollari
AT arxitekturasi “mijoz-serveri dastur-server ma’lumotlar bazasi” axborot tizimlarini qurish uchun uch darajali arxitektura texnologiyasiga mos kelishi va quyidagi talablarning bajarilishini ta’minlashi kerak:
- mavjud bo‘lgan barcha quyi tizimlar darajasida yagona, markazlashtirilgan ma’lumotlar bazasining saqlanishini ta’minlash, kod va ularning versiyalarining takrorlanishini bartaraf etish, foydalanuvchi rollari va ruxsatnomalarining yagona katalogidan foydalanish;
- axborot tizimning axborot xavfsizligini ta’minlashning yagona vositasini amalga oshirish, markaz adminlari foydalanuvchilari o‘rtasida vakolatlarni ko‘p darajali etib taqsimlash;
- AT maqsadlarini to‘liq amalga oshirishda tegishli vazirliklar va idoralari bilan rasman kelishilgan va ishlab chiqilgan reglamentlar asosida ularning tashqi axborot tizimlari va ma’lumotlar bazalari bilan o‘zaro bog‘lanishini ta’minlash;
- kritik zo‘riqish (nagruzka) vaqtida ishlashni ta’minlash maqsadida zo‘riqishlarni dinamik taqsimlash; 
- “kirish nazorati” modulida foydalanuvchilarni autentifikatsiya qilish va avtorizatsiya qilishning yagona mexanizmini ta’minlashi kerak; 
- nosozliklar yuz berganda yoki rejalashtirilgan texnik xizmat  ko‘rsatish vaqtida AT modullarini bir-biridan ajratib turishni ta’minlash;
- Konfiguratsiya-darajalarni bir-biridan ajratish, ya’ni izolyatsiyasini ta’minlash (AT arxitekturasini to‘g‘ri joylashtirish bilan) yoki darajalardan birida rejalashtirilgan texnik xizmat  ko‘rsatishda AT ni tez va oson qayta 
sozlash-konfiguratsiya qilish.
Ma’lumotlar tashkiliy qo‘mita tomonidan kiritilganda yoki zaruratga ko‘ra boshqa rolga ega bo‘lgan foydalanuvchi tomonidan ham kiritilganda barcha ma’lumotlar avtomat tarzda integratsiya orqali shakllantiriladigan ma’lumotlar asosida aniq va sifatli ma’lumotlar hosil qilgan holda AT ning ma’lumotlar bazasiga kiritiladigan bo‘lishi kerak. Mazkur jarayonda tashkilot yoki foydalanuvchilar ATning ma’lumotlar bazasida dublikat foydalanuvchilar bo‘lishini oldini oladi va yakka aniq ma’lumot shakllantiriladi.
Jarayon jurnali amalga oshirgandan va ma’lumotlar bazasi yaratilgandan so‘ng, AT foydalanuvchilari kerakli e’lon, ma’lumot va o‘yinlarlarni topishlari mumkin. Barcha kirish ma’lumotlari avtomatik ravishda ma’lumotlar bazasining tegishli bo‘limlarida saqlanadi.



[bookmark: _Toc236740917]4.1.1.8. Chet axborot tizimlari bilan o‘zaro ishlashga qo‘yiladigan talablar
5-jadval. AT bilan o‘zaro ishlaydigan boshqa axborot tizimlar nomi, tegishli tashkilotlar ro‘yxati va kutilayotgan ma’lumot turlari:
	№
	Ma’lumot uzatuvchi tashkilotlar nomi
	Tashkilotning axborot tizimi qisqartma nomi
	Integratsiya orqali olinishi kutilayotgan ma’lumot turlari

	1
	Uzcard protsessing markazi
	Uzcard
	Qarzdorning JSHSHIRi bo‘yicha bank kartalari to‘g‘risidagi ma’lumotlar

	2
	HUMO protsessing markazi
	HUMO
	Qarzdorning JSHSHIRi bo‘yicha bank kartalari to‘g‘risidagi ma’lumotlar



Tizimlar o‘rtasidagi axborot almashuvi “Milliy axborot tizimini shakllantirish doirasida foydalaniladigan davlat organlari axborot tizimlarining integratsiya va o‘zaro ta’siriga qo‘yiladigan talablar” O‘zDSt 2590:2012 va 
O‘z DSt ISO/IEC 27003:2022 (ISO/IEC 27003:2017, IDT) davlat standartlari talablariga muvofiq amalga oshirilishi kerak.
Boshqa axborot tizimlari bilan o‘zaro ishlashini ta’minlash uchun, tizimda ma’lumot almashishning quyidagi shakllari ko‘zda tutilishi lozim:
· Chet axborot tizimlari bilan Integratsiya uslublari (API, fayl almashish, ma’lumotlar bazasi ulanishi) milliy standartlarga mos bo‘lishi kerak.
· Davlat tizimlari bilan integratsiyada elektron hukumatning birlashtirilgan platformasi va uning interfeys standartlariga rioya qilish talab etiladi.
· Chet tizimga shaxsiy ma’lumotlar (shaxs ma’lumotnomasi, INN, manzil, telefon raqami, tibbiy ma’lumotlar) uzatilganda, O‘zbekiston Respublikasining “Shaxsiy ma’lumotlar to‘g‘risida”gi Qonuniga rioya qilish shart. 
· Chet tizimga kirish va undan foydalanish aniq belgilangan kirish huquqlari (avtorizatsiya va autentifikatsiya) orqali qat’iy nazorat qilinishi kerak.
· Xavfsiz Uzatish Kanallari: Ma’lumotlar almashinuvi xavfsiz (masalan, TLS/SSL shifrlangan) aloqalar orqali amalga oshirilishi kerak.
· To‘g‘rilik va Ishonchlilik: Chet tizimdan olingan ma’lumotlar ishonchli manbadan kelib chiqqanligi va to‘g‘riligini ta’minlash mexanizmlari bo‘lishi kerak.
· Vaqtda Yangilanish: Integratsiya real vaqt rejimida yoki ma’lum vaqt oralig‘ida yangilanadigan ma’lumotlarni ta’minlashi kerak.
· Formatlar va Standartlar: Almashinuv uchun ishlatiladigan ma’lumot formatlari (XML, JSON, CSV, EDI va h.k.) va kodlash (masalan, UTF-8) milliy tavsiyalar (agar mavjud bo‘lsa) yoki xalqaro ochiq standartlarga mos bo‘lishi kerak. 
Ma’lumotlar bir muhitdan eksport qilinib, boshqasiga import qilinadi. Buning uchun ma’lumotlarni aniqlash yoki aniqlamasdan butun ma’lumotlar bazasi yoki qismining nusxasiga ega bo‘lishi kerak. Eksport qilinadigan ma’lumotlar, agar talab qilinsa, ko‘pgina boshqa muhitlarga import qilinishi, shuningdek saqlanishi kerak. Veb-servisning dasturli vositalari tomonidan, identifikatsiyalash veb-servisi doirasida o‘ziga xos bo‘lgan xabarni ko‘rsatgan holda, har bir xabarni qabul qilish va jo‘natilishi, xabar yo‘nalishi, sanasi, vaqti, qabul qiluvchi va xabarni nazorat summasi to‘g‘risida ma’lumot protokollashtirilishi kerak.
[bookmark: _Toc444413263][bookmark: _Toc45718405][bookmark: _Toc236740918]4.1.1.9. Foydalanuvchilarning soni va malakasiga qo‘yiladigan talablar
AT dan foydalanuvchilarning soniga va malakasiga qo‘yiladigan talablarda quyidagilar keltiriladi. Bosh administrator va vazirlik admini o‘z vakolatlari doirasida AT foydalanuvchilari uchun AT quyi tizimlari va funksiyalaridan foydalanishga ruxsat beradi, huquqlarini o‘zgartiradi va modul va funksiyalarning ish holatini bloklaydi yoki aktiv holatiga keltiradi.
Texnik va dasturiy vositalarda yuzaga kelgan nosozliklar hamda ularni bartaraf etish uchun ko‘rilgan choralarni batafsil qayd etib boradi va bunday nosozliklarni bartaraf etish choralarini ko‘radi. Talabgorlar o‘zining shaxsiy ma’lumotlarini ko‘rishi va o‘ziga kelgan xabar ko‘rishi mumkin.
AT dan foydalanuvchilarning taxminiy soni:
-	Administrator soni –  10 tadan kam;
-	Foydalanuvchilar – 10 000  tadan ortiq;
Ushbu AT dan har bir mas’ul o‘ziga biriktirilgan vakolatlar doirasida faoliyat ko‘rsatishi mumkin. 
AT ning barqaror ishlashi uchun quyidagilar talab etiladi:
-	serverlar, server dasturiy ta’minotlari va axborot uzatish tarmoqlarining benuqson hamda uzluksiz ishlashini ta’minlash;
-	Ma’murlar tomonidan platformaga boshlang‘ich ma’lumotlarning to‘g‘ri  kiritilishi va maxsus vakolat doirasida tizim to‘g‘ri boshqarib borilishi.
Xodimlarning yetarli darajadagi bilim va malakaga ega bo‘lishiga erishish maqsadida platforma foydalanuvchilari hamda qo‘llab-quvvatlash xizmati xodimlari uchun buyurtmachining mutaxassislari tomonidan platformadann foydalanish qoidalari bo‘yicha oldindan o‘quv kurslari tashkil etishni va yuqori saviyada o‘tkazishni ta’minlash.
Tizimning barqaror ishlashi uchun talab etilgan barcha shart-sharoitlar yaratib berilgan holatda, tizim Ma’murlar aralashuvisiz 24/7 rejimida doimiy va to‘xtovsiz ishlashga mo‘ljallangan bo‘lishi lozim.
Tizimda dasturiy ta’minotga qo‘shimcha funksional imkoniyatlarning qo‘shilib borishi hamda texnik vositalarning kuchaytirib borilishi mumkinligi ko‘zda tutilgan bo‘lishi lozim.
Xizmat ko‘rsatuvchi xodimlar soni va ularning malakasiga nisbatan belgilangan talablar tavsiyalar bo‘lib, buyurtmachi vakolatiga to‘liq kiradi.
Tizimni ishlab chiqaruvchi mazkur tizim funksionallarini buyurtmachining hodimlariga o‘quv seminarlar asosida tizimdan foydalanishni o‘rgatadi, shu bilan birga tegishli texnik yo‘riqnomalar formatida buyurtmachiga taqdim etadi.

[bookmark: _Toc45718406][bookmark: _Toc236740919][bookmark: _Toc444413264]4.1.1.10. Vazifasi ko‘rsatkichlari
Axborot tizimga o‘rtacha 10 000 tagacha foydalanuvchi bir vaqtning o‘zida ulangan paytda ham, AT ning ishlash tezligi quyidagi ko‘rsatkichlardan kamayib ketmasligi lozim:
· veb-interfeys orqali ma’lumotni saqlash tezligi – ko‘pi bilan 
5 soniya;
· so‘rovlarni aks ettirish – ko‘pi bilan 4 soniya;
· batafsil ma’lumotlarni aks ettirish – ko‘pi bilan 10 soniya.
Yirik hisobotlarni shakllantirishga sarflanadigan vaqt ularning murakkabligi va ma’lumotlar miqdoriga mos bo‘lib, 20 soniyadan ortmasligi lozim.
Ma’lumotlarning hajmi ko‘payishi bilan bog‘liq bo‘lgan sekinlashishni bartaraf etish uchun, server qurilmalari va aloqa tarmoqlarining tezliklarini orttirish yetarli bo‘lishi va bunda dasturiy ta’minotga o‘zgarishlar kiritish talab etilmasligi lozim. 
Axborot tizimning tashqi ko‘rinishi va hisobot shakllariga kiritiladigan kichik o‘zgarishlar AT ning ishi vaqtincha to‘xtatib qo‘yilishini talab etmasligi, dasturiy ta’minot ishlab turgan vaqtning o‘zida takomillashtirish va ehtiyojlarga moslashtirish imkoniyatlariga ega bo‘lishi lozim.
Tizim har soatda 1 000 ta murojaatni yuqorida ko‘rsatilgan tezlikda qayta ishlay olishi va profilaktik ishlar uchun AT ni to‘xtatib turishlar davomiyligi har oyda 8 soatdan ortib ketmasligi lozim.
[bookmark: _Toc444413265][bookmark: _Toc236740920][bookmark: _Toc45718407]4.1.1.11. Ishonchliligiga qo‘yiladigan talablar
Ishlab chiqiladigan AT:
- dasturiy ta’minotning noto‘g‘ri ishlashi bilan bog‘liq holatlarda ma’lumotlarning yo‘qolib ketishiga yo‘l qo‘ymasligi;
- Axborot tizimdan foydalanish qoidalariga to‘liq rioya qilingan hollarda, to‘xtovsiz, barqaror ishlashi;
- Dasturiy ta’minotdagi xatolik sababli AT ning ishi to‘xtab qolgan holatlarda, mazkur texnik topshiriqda belgilangan yoki buyurtmachi va ishlab chiqaruvchi o‘rtasida kelishilgan muddatlarda AT ning ishini to‘liq qayta tiklash imkoniyatlari mavjud bo‘lishi lozim.
Axborot tizimning ishonchli va uzluksiz ishlashiga quyidagi tashkiliy va texnik amallar kompleksi yordamida erishiladi:
- dasturiy ta’minotdagi buzilishlar. Dasturiy ta’minot ishdan chiqqan holatda, ma’lumotlar banki va dasturiy ta’minotning eng oxirgi olingan rezerv nusxasi serverda qayta tiklanishi. Bunday holatda dasturiy ta’minot faoliyatini qayta tiklash ishlari uch soatdan ortmasligi lozim (texnik vositalar, operatsion tizim va boshqa yordamchi dasturlarning ishi qayta tiklanishi uchun sarflanadigan vaqt bunga qo‘shilmaydi);
- texnik vositalarning ishdan chiqishi. Texnik vositalar va aloqa kanallarining barqaror ishlashi, zarur hollarda zudlik bilan ta’mirlanishi, rezerv aloqa kanallarini tashkil qilish va ma’lumotlardan rezerv nusxa olib turish buyurtmachining mutaxassislari tomonidan ta’minlanadi. Texnik vositalar yoki aloqa kanallarida nosozlik yuzaga kelganida, dasturiy mahsulot o‘zini va o‘z ma’lumotlar bankini ishlashdan chiqib qolishiga o‘zi sababchi bo‘lmasligi lozim;
- elektr energiyasi ta’minotidagi uzilish yoki impulsli nosozliklarda ham dasturiy mahsulot o‘zini va o‘z ma’lumotlar bankini ishlashdan chiqib qolishiga o‘zi sababchi bo‘lmasligi lozim. Elektr energiyasi ta’minotida 15 daqiqagacha bo‘ladigan uzilishlar kompyuterlar va serverlarning o‘chishiga hamda AT ning to‘xtab qolishiga olib kelmasligi choralari buyurtmachi tomonidan ko‘rilgan bo‘lishi lozim.
Axborot tizimning barqaror ishlashiga erishish maqsadida buyurtmachi tomonidan qo‘shimcha serverlar va qo‘shimcha aloqa kanallari tashkil etilib, dasturiy mahsulot va ma’lumotlar banklarining rezerv nusxalari ushbu serverlarga avtomatik tarzda ko‘chirib borilishi yo‘lga qo‘yilishi lozim.
Ma’lumotlar banki va dasturiy mahsulotdan rezerv nusxa olish va zarur hollarda zaxira nusxadan ularni qayta tiklash tartib-qoidalari ishlab chiqaruvchi tomonidan, AT ni foydalanishga topshirish jarayonida, buyurtmachining administratorlariga o‘rgatilishi va keyinchalik bu amallar buyurtmachining administratorlari tomonidan mustaqil ravishda bajarilishi lozim.
Axborot tizimning ishlashi uchun foydalaniladigan texnik va dasturiy vositalar, AT ning eng yuqori yuklama bilan ishlash holatlari uchun ham yetarli bo‘lishi bilan bir qatorda, tizim foydalanuvchilari hamda bajaradigan vazifalarining ortishi mumkinligini inobatga olgan holda kamida 20 foizlik foydalanilmagan rezervlarga ham ega bo‘lishi lozim.
Serverlarda foydalaniladigan operatsion tizim, ma’lumotlar bankini boshqarish tizimi va boshqa yordamchi dasturiy vositalar turli nosozliklarga bardoshli va avariya holatlarida tez qayta tiklash imkoniyatlariga ega bo‘lishi lozim.
Texnik vositalar barqaror elektr toki bilan ta’minlovchi qurilma (UPS), qo‘shimcha ta’minot bloki (dubliruyushiy blok pitaniya), yuqori malakali texnik qo‘llab-quvvatlash xizmati va zarur butlovchi qismlar zahirasiga ega bo‘lishi lozim. 
Texnik va dasturiy vositalarda yuzaga kelgan nosozliklar hamda ularni bartaraf etish uchun ko‘rilgan choralar buyurtmachining administratorlari tomonidan batafsil qayd etib borilishi va bunday nosozliklarni kamaytirish choralari o‘z vaqtida ko‘rilishi lozim.
Axborot tizim joylashgan server har kuni Tizim ma’lumotlar bazasining to‘liq yoki bosqichma‑bosqich zaxira nusxasi yaratilishini ta’minlashi kerak. Avtomatik zaxira nusxasini saqlash sozlamasi administratorlar tomonidan avtonom tarzda amalga oshiriladi.
Tasdiqlangan reglamentga asosan administrator tomonidan zaxira nusxalarini tashqi xotira vositalariga ko‘chirish, saqlash va belgilangan muddatlarda yangilab borish.
Axborot tizim joylashgan server (asosiysidan tashqari) zaxira Internetga chiqish kanali va yuzaga kelgan favqulodda vaziyatdan boshlab 2 soat davomida ATning ishlashini ta’minlaydigan uzluksiz quvvat manbaiga ega bo‘lishi kerak.

[bookmark: _Toc45718408][bookmark: _Toc444413266][bookmark: _Toc236740921]4.1.2.Xavfsizligiga qo‘yiladigan talablar
4.1.6.1. [bookmark: _Toc236740922]Axborot tizimiga kirish urinishlari sonini cheklashga bo‘lgan talablari
Axborot tizimga 1000 ta foydalanuvchi bir vaqtning o‘zida ulangan paytda tizim 1001chi foydalanuvchining interfeysini ma’lum kichik muddatga 
30 soniyadan 100 soniyagacha bloklab turishi lozim. Mazkur jarayonda, foydalanuvchi AT dan ma’lum vaqt foydalanilmay turganda tizim interfeysi avtomatik bloklanishi va ma’lumotlar o‘chib ketmasligi lozim.
4.1.6.2. [bookmark: _Toc236740923]Texnika vositalarining xavfsizlik talablari
Elektr tarmog‘iga ulangan barcha texnik vositalar tasodifiy 
tashqi ta’sirlardan lozim darajada himoyalangan bo‘lishi hamda 
GOST 12.1.030-81 standarti talablariga asosan elektr nosozliklaridan himoyalangan bo‘lishi lozim.
Elektr ta’minoti tizimi yuklamaning me’yoridan ortib ketish yoki qisqa tutashuv holatlarida avtomatik o‘chish, shuningdek avariya holatlarida qo‘lda o‘chirish imkoniyatlariga ega bo‘lishi lozim.
Axborot tizimning texnik vositalaridan foydalanishda mehnat xavfsizligi va muhofazasining amaldagi qoidalariga amal qilinishi lozim. Axborot tizimning ishlashi uchun foydalaniladigan barcha texnik vositalar seriyali ishlab chiqarilgan bo‘lishi hamda muvofiqlik sertifikatiga ega bo‘lishi lozim. Texnik vositalar joylashtiriladigan binolar, ularni saqlash, xizmat  ko‘rsatish va xavfsizligini ta’minlash sharoitlari O‘zbekiston Respublikasining amaldagi davlat standartlari, shuningdek qonun va qonunosti hujjatlari talablariga javob berishi buyurtmachi tomonidan ta’minlanishi lozim. Ma’lumotlarni faqat ko‘rish huquqiga ega bo‘lgan oddiy foydalanuvchilar uchun texnika xavfsizligi bo‘yicha qo‘shimcha o‘quvlar o‘tkazish yoki maxsus tayyorgarlikka ega bo‘lish talab etmasligi va ular tomonidan Axborot tizimdan foydalanishda yo‘lga qo‘yilishi mumkin bo‘lgan xatoliklar tizim ishining to‘xtab qolishi, ma’lumotlarning yo‘qolishi yoki o‘zgarib ketishiga sabab bo‘lmasligi lozim.
Axborotlar xavfsizligini ta’minlash uchun:
- foydalanuvchilarning tizim ma’lumotlari va funksional imkoniyatlariga bo‘lgan huquqlari turli darajada chegaralinishi ko‘zda tutilgan bo‘lishi;
- axborotlarning butunligi va to‘liqligi ta’minlanishi;
- tizim ruxsatsiz kirish harakatlaridan himoyalangan bo‘lishi;
- tizim foydalanuvchilarining aniq identifikatsiyalanishi;
- Axborot tizimda foydalanuvchilarning hatti-harakatlarini lozim darajada yozib borish, zarurat bo‘lganda ularni nazorat qilish va foydalanish huquqlanishi cheklab qo‘yish imkoniyatlari yaratilgan bo‘lishi;
- Axborot tizimda ma’lumotlarni o‘chirish, o‘zgartirish va boshqa alohida amallarni bajarish huquqiga ega bo‘lgan foydalanuvchilarning hatti-harakatlarini kuzatish imkoniyatlari yaratilgan bo‘lishi lozim.
Ishlab chiqishda qo‘llaniladigan texnologiyalar foydalanuvchilarning autentifikatsiya, identifikatsiya va rol huquqlari orqali ma’lumotlarga kirish xavfsizligini ta’minlashi kerak.
Axborot tizimlariga ulanish faqat oldindan kelishilgan va ruxsat etilgan IP-manzillar (asosiy kanal GSI hisoblanadi agarda GSI kanalda uzilish holati kuzatilsa zaxira sifatida internet tarmog’I orqali VPN (Ipsec) kanallar) orqali amalga oshiriladi. Ruxsat etilmagan manbalardan kelgan barcha so‘rovlar avtomatik tarzda rad etiladi. Ma’lumot, axborot tizimlari va resurslariga sanksiyalanmagan holda kirish, GSI yoki VPN kanalga ulanish holatlari aniqlansa, tomonlar bir-birlarini shu zahotiyoq aniqlangan holat bo‘yicha xabardor qilishlari va ushbu kamchiliklarni bartaraf qilish bo‘yicha tezkor choralarni ko‘rishlari zarur.
Emit Collection bilan axborot almashinuvi HTTPS protokoli hamda tomonlar bilan kelishilgan himoyalangan VPN aloqa kanali orqali amalga oshirilishi kerak. Token faqat HTTP header orqali uzatiladi. Token URL (Query Parameter) yoki Request Body orqali uzatilmasligi kerak. Authorization headeridagi tokenlar server, API Gateway, va monitoring tizimlarining loglarida ochiq ko‘rinishda saqlanmasligi va maskalanishi lozim. HTTPS uchun TLS 1.2 yoki undan yuqori versiyani majburiy; SSL/TLS 1.0/1.1 dan foydalanishni taqiqlanadi. 
Tokenlar uchinchi shaxslarga berilishi, ochiq ko‘rinishda saqlanishi yoki uzatilishiga yo‘l qo‘yilmaydi.
Token amal qilish muddati belgilanishi zarur. (Access Token: 15-30 daqiqa, Refresh Token: maksimal 12 soat)
Tokenni revoke qilish - token o‘g‘irlangan yoki ruxsatsiz qo‘lga kiritilgan yoki uning maxfiyligi buzilgan hollarda (komprometatsiya) darhol bekor qilish imkoniyati bo’lishi lozim.
Tokenning amal qilish muddati tugagan, bekor qilingan yoki xavfsizlik nuqtayi nazaridan komprometatsiya qilingan hollarda uni qayta ishlatishga yo‘l qo‘yilmasligi va yangi token olish mexanizmi mavjud bo‘lishi kerak.
API autentifikatsiyasi va tokenlardan foydalanish bilan bog‘liq xavfsizlik hodisalari monitoring qilinishi va audit jurnallarida qayd etilishi lozim. Bunda autentifikatsiya muvaffaqiyatsizligi, tokenning amal qilish muddati tugashi, tokenni bekor qilish (revoke), Refresh Token Rotation, eski yoki bekor qilingan tokenlardan foydalanish urinishlari, takroriy autentifikatsiya xatolari hamda API'ga murojaatlar monitoring qilinishi kerak. Tokenning maxfiy qiymati monitoring va audit jurnallarida ochiq ko‘rinishda saqlanmasligi, maskalanishi lozim.
Axborot tizimning backend darajasida ishlaganda, har bir foydalanuvchi sessiyasini Axborot tizimga solish, kirish qilingan qurilmaning MAC manzilini va Axborot tizimiga kirish vaqtini ko‘rsatish kerak. Axborot tizim Web-server bilan birgalikda ishlashi uchun barcha so‘rovlar SSL sertifikati yordamida shifrlangan HTTPS kanali orqali uzatilishi kerak, bu dastur va Web-server o‘rtasida barqaror tezlikni va yuqori darajadagi xavfsizlikni ta’minlashga imkon beradi.
4.1.6.3. [bookmark: _Toc236740924] Axborotni ruxsatsiz kirishdan himoya qilishga qo‘yiladigan talablar
Axborot tizim funksiyalari barcha ob’ektlarga, shu jumladan hujjatlar, foydalanuvchi profillari, jurnallar va hokazolarga kirish huquqlarini markazlashtirilgan boshqarishni ta’minlashi kerak, axborot xavfsizligi tadbirlarini operativ kuzatish, shuningdek axborot xavfsizligi tadbirlarini yig‘ish, saqlash va tahlil qilish.
Axborot tizim axborotni himoya qilish uchun quyidagi talablarga javob berishi kerak:
1. Foydalanuvchilarning rollariga muvofiq funksiyalar va ma’lumotlarga kirishni farqlash qobiliyati;
2. Foydalanuvchilarni login va parol orqali autentifikatsiya qilishni ta’minlash va ularning harakatlarini audit qilish hamda zarur hollarda foydalanish huquqidan mahrum qilish;
3. Sozlashlar va ma’lumotlarni davriy zaxiralash va ularni tezkor tiklash imkoniyati;
Tizim kirish vaqtini kiritish bilan muvaffaqiyatli / muvaffaqiyasiz kirish uchun xabarnomasini interfeysda chiqishi kerak.
4.1.6.4. [bookmark: _Toc236740925] Avariya hodisalarda axborot xavfsizligiga qo‘yiladigan talablar
Axborot tizim axborot xavfsizligi barcha favqulodda vaziyatlarda ta’minlanishi lozim.
Foydalanuvchi topshiriqlarini bajarish paytida avariya yoki nosozlik bo‘lgan taqdirda ma’lumotlar bazasi tizim tomonidan oxirgi marta bajarilgan tranzaksiya holatiga qaytarilishi kerak.
Axborot tizim komponentlarining dasturiy ta’minoti apparat to‘g‘ri qayta ishga tushirilganda avtomatik ravishda o‘z faoliyatini tiklashi kerak.
Foydalanuvchi va administratorlarning muhim harakatlarini audit jurnalida qayd etish; (Audit log kamida user ID, rol, vaqt, source IP, session/device ID, action, transaction ID, natija va xatolik kodini o‘z ichiga olishi; loglarni o‘zgartirish/o‘chirish vakolati cheklanishi lozim.)
Axborot tizimlarida yuzaga kelgan zaifliklar yoki nosozliklar oqibatida bank va uning mijozlariga yetkazilgan moddiy zararlar tashkilot hisobidan qoplanadi. 


4.1.6.5. [bookmark: _Toc236740926] Tashqi ta’sir ta’siridan himoyalashga qo‘yiladigan talablar
Tashqi ta’sirlar ta’siridan himoya qilish mijozning dasturiy va texnik majmuasi vositasida ta’minlanishi lozim.
Mexanizmning texnik vositalari faoliyat talablariga to‘la mos ravishda tashqi ta’sirlardan himoyalangan bo‘lishi kerak.
Mijoz ma’lumotlari va maxfiy axborotni himoya qilish talablari
1. Emit Collection bilan axborot almashinuvi jarayonida mijozlarning shaxsga  oir ma’lumotlari, bank siri, tijorat siri va boshqa maxfiy axborotlariga O‘zbekiston Respublikasining amaldagi qonunchiligi, jumladan:
· O‘zbekiston Respublikasining “Shaxsga doir ma’lumotlar to‘g‘risida”gi O‘RQ-547-son Qonuni;
· O‘zbekiston Respublikasining “Bank siri to‘g‘risida”gi 530-II-son Qonuni;
· O‘zbekiston Respublikasining “Tijorat siri to‘g‘risida”gi O‘RQ-374-son Qonuni
Amal qilgan holda ma`lumot almashish lozim.
2. Mijozlarning shaxsga doir ma’lumotlari, bank siri va tijorat sirini tashkil etuvchi ma’lumotlar faqat integratsiyaning belgilangan maqsadlari uchun va zarur bo‘lgan hajmda yig‘ilishi, qayta ishlanishi va Emit Collection tizimiga uzatilishi lozim.
3. Emit Collection tizimiga integratsiya uchun zarur bo‘lmagan mijoz ma’lumotlarini uzatishga yo‘l qo‘yilmaydi.
4. Mijozlarning shaxsga doir ma’lumotlari, bank siri, tijorat siri va boshqa maxfiy ma’lumotlarni uchinchi shaxslarga ruxsatsiz berish, tarqatish, nusxalash yoki ulardan belgilangan maqsaddan tashqari foydalanishga yo‘l qo‘yilmaydi.
5. Mijoz ma’lumotlari va boshqa maxfiy axborot serverlarda, ma’lumotlar bazalarida va zaxira nusxalarida saqlanganda ruxsatsiz foydalanish, o‘zgartirish, yo‘qotish yoki oshkor etilishidan himoyalangan bo‘lishi lozim.
6. Zarur hollarda loglarda mijoz ma’lumotlari maskalangan ko‘rinishda qayd etilishi lozim.
7. Mijoz ma’lumotlari va maxfiy axborot Emit Collection tizimida saqlanadigan bo‘lsa, ma’lumotlarni saqlash muddati, saqlash joyi va o‘chirish tartibi oldindan belgilanadi.
8. Mijoz ma’lumotlari va maxfiy axborot Emit Collection tizimida saqlanadigan bo‘lsa, ma’lumotlarni saqlash muddati, saqlash joyi va o‘chirish tartibi oldindan belgilanadi.
9. Mijoz ma’lumotlarining ruxsatsiz oshkor etilishi, yo‘qolishi, o‘zgartirilishi yoki uchinchi shaxslarga ruxsatsiz uzatilishi aniqlangan taqdirda, Emit Collection tomonidan Bankka zudlik bilan xabar berilishi va hodisani bartaraf etish bo‘yicha zarur choralar ko‘rilishi lozim.
10. “Shaxsga doir ma’lumotlar to‘g‘risida”, “Bank siri to‘g‘risida”, “Tijorat siri to‘g‘risida”gi qonunlar va boshqa amaldagi qonunchilik talablarining buzilishi aniqlangan taqdirda, aybdor tomon qonunchilikda belgilangan tartibda javobgarlikka tortiladi.

4.1.7. [bookmark: _Toc236740927][bookmark: _Toc45718409][bookmark: _Toc444413267]Ergonomika va texnik estetikaga qo‘yiladigan talablar
Axborot tizimning foydalanuvchi bilan muloqoti vizual grafik interfeys shaklida tashkil etilib, ushbu interfeys qulay va tushunarli bo‘lishi, me’yoridan ortiq darajadagi grafik elementlar va turli ranglar bilan yuklangan bo‘lmasligi hamda foydalanuvchining talablariga tezlik bilan javob qaytarishi lozim. Axborot tizimning navigatsiya elementlari ham foydalanuvchi uchun qulay, tushunarli ko‘rinishga ega bo‘lishi va optimal joyda joylashtirilishi lozim.
Foydalanuvchilarning tizim bilan o‘zaro munosabatlari vizual grafik interfeys (UI) orqali amalga oshirilishi lozim. Ma’lumotlarni kiritish va chiqarish, boshqarish buyruqlarini qabul qilish va ularni bajarish natijalarini aks ettirish real vaqtda, interaktiv tarzda bajarilishi kerak. Interfeys zamonaviy ergonomik talablarga javob berishi va quyi tizimlar tomonidan bajariladigan asosiy funksiya va operatsiyalarga qulay kirishni ta’minlashi kerak. 
Axborot tizimning interfeysini loyihalashtirishda:
- har bir modul bo‘yicha ekranda aks ettiriladigan barcha shakllar bir xil dizaynga ega bo‘lishi va boshqaruv elementlari bir xil joyda joylashtirilishi;
- ko‘rinishi o‘xshash bo‘lgan boshqaruv elementlarining ishlash tartibi ham bir xil bo‘lishi (sichqoncha olib kelinganda, bosilganda, klaviatura tugmalari bosilganda barcha o‘xshash elementlar bir xil tartibda ishlashi);
- klaviaturadan asosan ma’lumotlarni kiritish va o‘zgartirishda foydalanishi, boshqa holatlarda sichqonchadan foydalanilishi ko‘zda tutilgan bo‘lishi; 
- interfeys 1024x768 piksel va undan katta o‘lchamdagi ekranlarda benuqson, noqulayliklarsiz ishlashi ko‘zda tutilgan bo‘lishi lozim.
Axborot tizimning har bir modulini loyihalashtirishda asosan 2-3 xil ranglar kompozitsiyasidan foydalanilishi va interfeysning barcha oynalari shu rang va shakllarga mos bo‘lishi lozim.
Ma’lumotlarni kiritish oynasida ma’lumotlarning xatosiz kiritilishini ta’minlashga avtomatik tarzda yordamlashib turadigan funksiya joriy etilishi lozim. Axborot tizimning ishlashida xatolik yuzaga kelganida, tizim bu haqda foydalanuvchiga tushunarli bo‘lgan xabarni ekranga chiqarishi lozim.
Axborot tizimning ma’lumot kiritish qismida foydalanish tartibi to‘g‘risidagi yo‘riqnoma joylashtirilgan bo‘lishi va foydalanuvchi tomonidan istalgan vaqtda qayta o‘qib chiqish imkoniyati yaratilgan bo‘lishi lozim.
Ish o‘rinlarida foydalaniladigan statsionar va mobil kompyuter texnikalari foydalanish va xizmat  ko‘rsatish uchun qulay bo‘lishi lozim.
Ishchi xodimlarning ishlash sharoitlari va foydalaniladigan kompyuter texnikasining ko‘rsatkichlari amaldagi sanitariya me’yorlariga mos bo‘lishi lozim.
4.1.8. [bookmark: _Toc236740928]Ko‘chma AT uchun transportda tashish mumkinligiga qo‘yiladigan talablar
Axborot tizimning serveri, administratorlik qismi muqim bo‘lib, transportda tashib yurilishi ko‘zda tutilmagan. AT ga monitoring qismidan statsionar kompyuterlar bilan bir qatorda, mobil qurilmalarda ham foydalanilishi mumkin. Foydalaniladigan qurilmalarning konstruktiv xususiyatlari, ularni tashib yurish shartlari, shuningdek tashuvchi transport vositalari bo‘yicha alohida talablar qo‘yilmaydi.
4.1.9. [bookmark: _Toc444413269][bookmark: _Toc45718411][bookmark: _Toc236740929]AT komponentlaridan foydalanish, texnik xizmat  ko‘rsatish, ta’mirlash va saqlashga qo‘yiladigan talablar
Axborot tizimning texnik va dasturiy vositalariga buyurtmachining maxsus texnik tayyorgarlikka ega bo‘lgan administratorlar guruhi tomonidan xizmat  ko‘rsatiladi. Zaruratga ko‘ra, Axborot tizimga texnik xizmat  ko‘rsatish uchun, buyurtmachi ishlab chiqaruvchi bilan alohida kelishuv tuzib, ushbu vazifani ishlab chiqaruvchining o‘ziga yuklatishi ham mumkin. Axborot tizimga xizmat  ko‘rsatuvchi xodimlar texnik va dasturiy vositalardan foydalanish hamda kichik nosozliklarni mustaqil bartaraf etish qoidalarini yaxshi bilishlari lozim. Ko‘p uchraydigan kichik nosozliklarning ro‘yxati va ularni bartaraf etish usullari, shuningdek texnik va dasturiy vositalarga xizmat  ko‘rsatishning eng oddiy qoidalari tizim administratorlari uchun mo‘ljallangan ekspluatatsiya bo‘yicha yo‘riqnomada bo‘lishi lozim.
Texnik vositalarni ta’mirlash ishlari ixtisoslashtirilgan servis markazlarida, yuqori malakali mutaxassislar tomonidan amalga oshirilishi lozim.
Texnik vositalardan foydalanish shartlari normal iqlim sharoitlari va sanitariya-gigiena talablariga mos bo‘lishi lozim.
Tizim ishini qo‘llab-quvvatlash buyurtmachining administratorlari va injener-texnik xodimlari tomonidan amalga oshirilib, agar shartnomada ko‘zda tutilgan bo‘lsa, bu ishlarga ishlab chiqaruvchining mutaxassislari ham jalb etilishi mumkin.
4.1.10. [bookmark: _Toc444413273][bookmark: _Toc45718415][bookmark: _Toc236740930]Patent va litsenziya sofligiga qo‘yiladigan talablar
Axborot tizim doirasida foydalaniladigan operatsion tizimlar, ma’lumotlar bankini boshqarish tizimi va boshqa dasturiy ta’minotlarning patent va litsenziya sofligi buyurtmachi tomonidan ta’minlanishi lozim.
4.1.11. [bookmark: _Toc444413274][bookmark: _Toc45718416][bookmark: _Toc236740931]Standartlashtirish va bir xillashtirish bo‘yicha talablar
Axborot tizimning funksional modullarini ishlab chiqish jarayonida bir-biriga o‘xshash bo‘lgan barcha vazifalarning texnik, informasion, lingvistik, matematik va tashkiliy yechimlari bir xil bo‘lishiga erishilishi lozim. Tizimda maksimal darajada tasniflagichlardan foydalanish zarur. 
Quyidagi elementlar tasniflagichlarda belgilanishi kerak:
-	Texnik vositalar komplekslarining tarkibiy qismlari;
-	Foydalanishga ruxsat berilgan texnologik vositalar;
-	Kodlangan ma’lumotlar elekmentlarini tasniflash va kodlash tizimlari;
-	Platforma komponentlari;
-	Foydalanuvchi interfeysining o‘zaro aloqalari;
-	Masofada ishlayotgan foydalanuvchilar bilan o‘zaro bog‘lanishlar va chet tizimlar (TCP va HTTP protokollar orqali);
-	Chet axborot tizimlari bilan o‘zaro ishlash (APIlar).
-	O‘xshash vazifalarning yechimlari bir xil bo‘lishi uchun:
-	foydalanuvchi interfeysining yagona uslubga egaligi va amallarning dasturiy-texnik yechimlari bir xillashtirilishi;
-	yagona uslub va andozaga ega bo‘lgan dasturlash vositalaridan foydalanish;
-	platformani ishlab chiqishda, nisbatan keng tarqalgan dasturlash tillari, vositalari va texnologiyalaridan foydalanish;
-	xalqaro muvofiqlik sertifikatiga ega bo‘lgan va seriyali ishlab chiqariladigan  texnik vositalardan foydalanish;
-	dasturiy mahsulotning ishlashi uchun qo‘shimcha ravishda jalb etiladigan dasturlar va komponentlardan foydalanishni imkon darajasida kamaytirish.
4.1.12. [bookmark: _Toc444413275][bookmark: _Toc45718417][bookmark: _Toc236740932]Qo‘shimcha talablar
Axborot tizimni ishlab chiqish, fodalanishga topshirish va texnik qo‘llab-quvvatlash bo‘yicha qo‘shimcha talablar buyurtmachi hamda ishlab chiqaruvchi o‘rtasida tuziladigan kelishuvda yoki boshqa hujjatlarda ko‘zda tutilgan holda amalga oshiriladi.

4.2. [bookmark: _Toc236740933]AT bajaradigan funksiyalarga (vazifalarga) qo‘yiladigan talablar
4.2.1. [bookmark: _Toc236740934]Umumiy talablar
Axborot tizimi (AT) fikrlash faoliyatini texnologik qo‘llab-quvvatlashni tashkil etuvchi uslubiy va tashkiliy tamoyillarga muvofiq ishlab chiqilgan, yuqori samarali va zamonaviy texnologiyalarga asoslangan dasturiy vosita bo‘lishi lozim.
4.2.1.1.  Merchant (foydalanuvchi) quyi tizimi                                                                                        
Merchant tizim orqali quyidagi funksiyalarni amalga oshiradi:
1. Bosh sahifa (Dashboard). Avtoto‘lovlar, tranzaksiyalar va undirilgan mablag‘lar bo‘yicha umumlashgan statistikani, oylar kesimidagi undirish dinamikasi grafigini, ro‘yxatdan o‘tgan mijozlar sonini, qaytarilgan mablag‘lar summasini hamda shartnomalar bo‘yicha kutilayotgan undirish summasini kuzatib borish.
- Uzcard va HUMO protsessing markazlariga yuborilgan JSHSHIR so‘rovlari va bazadagi kartalar soni bo‘yicha statistikani hamda SOFT va HARD turdagi undirishlar nisbatini diagramma ko‘rinishida ko‘rish.
2. Mijozlar va shartnomalar. Shartnomalarni SOFT va HARD toifalari bo‘yicha ko‘rish, shartnoma raqami, mijozning JSHSHIRi, F.I.Sh. hamda shartnoma berilgan sana oralig‘i bo‘yicha qidirish va filtrlash.
-  Mijozning pasport ma’lumotlari, aloqa telefon raqami va ulangan kartalari holati bilan tanishish hamda olingan va potensial kartalar ro‘yxatini ko‘rish.
3. Avtoto‘lovlar. Shartnomalar asosida shakllantirilgan avtoto‘lovlarni faol, to‘xtatilgan va yakunlangan holatlar bo‘yicha kuzatish, ularni yakka tartibda yoki ommaviy tarzda qayta tiklash, to‘xtatib turish va yakunlash.
4. Tranzaksiyalar. Undirish operatsiyalari bo‘yicha to‘liq ma’lumotlarni ko‘rish, filtrlash hamda noto‘g‘ri undirilgan mablag‘ni qaytarish (refund) amalini bajarish.
5. Kartalar. Protsessing markazlaridan olingan va potensial kartalar ro‘yxatini ko‘rish, JSHSHIR, karta raqami va boshqa rekvizitlar bo‘yicha qidirish hamda JSHSHIR bo‘yicha yangi so‘rov yuborish.
6. Xabardor qilish. Qarzdorlarga SMS, Email, Telegram va API (provodka) kanallari orqali yuborilgan xabarnomalar jurnalini ko‘rish, ularning holatini kuzatish va xatolik yuzaga kelganda qayta yuborish.
7. Fayllarni import qilish va hisobotlar. XLSX shablon asosida qarzdorlar ma’lumotlarini ommaviy yuklash, yuklangan fayllar ro‘yxati va ularni qayta ishlash natijalarini ko‘rish, xatolik yozuvlarini yuklab olish hamda tranzaksion, JSHSHIR va HARD hisobotlarini shakllantirish va yuklab olish.
Vaqt reglamenti:
- bosh sahifa (Dashboard) statistikasini yuklash — 3 soniyagacha;
- bo‘limlar ro‘yxatlarini (shartnomalar, avtoto‘lovlar, tranzaksiyalar) ko‘rsatish — 3 soniyagacha.
Sifatga qo‘yiladigan talablar:
- statistik ko‘rsatkichlar tizimdagi real holatga mos va dolzarb bo‘lishi shart;
- ro‘yxatlar filtr va qidiruv parametrlariga to‘g‘ri saralangan bo‘lishi kerak;
- barcha amallar audit jurnalida qayd etilishi lozim.
Ishlamay qolish ro‘yxati va mezonlari:
- bo‘lim sahifasi 10 soniya ichida yuklanmasa — funksiya ishlamay qolgan hisoblanadi;
- statistik ma’lumotlar noto‘g‘ri yoki eskirgan holda ko‘rsatilsa — funksiya sifat talabiga javob bermagan hisoblanadi.

4.2.1.2. [bookmark: _Toc236740935]Administrator quyi tizimi
[bookmark: _Toc236740872][bookmark: _Toc236740936][bookmark: _Toc226373632]		Administrator tizimning barcha merchantlari, foydalanuvchilari va rollarini o‘z vakolatlari doirasida boshqaradi, shartnomalar va avtoto‘lovlar holatini nazorat qiladi, protsessing markazlari bilan integratsiya jarayonini hamda undirish natijalarini monitoring qiladi, tizim ma’lumotnomalarini yuritadi va foydalanuvchilarning harakatlarini audit jurnali orqali kuzatib boradi.

4.2.1.2.1. Mijozlar va shartnomalar moduli

Quyidagi Submodullar va funksiyalardan iborat bo‘lishi lozim:
· Shartnomalar – shartnomalarni SOFT va HARD toifalari bo‘yicha yuritish, ko‘rish va tahrirlash.
· Mijozlar (qarzdorlar) – mijozlar ro‘yxatini yuritish, pasport va aloqa ma’lumotlarini ko‘rish.
· Mijoz kartochkasi – mijozning kartalari, shartnomalari va to‘lovlari bo‘yicha batafsil ma’lumotni ko‘rsatish.
· Kartalar – protsessing markazlaridan olingan va potensial kartalarni yuritish.
· JSHSHIR bo‘yicha so‘rovlar – Uzcard va HUMO protsessing markazlariga yuborilgan so‘rovlar va ularning natijalarini yuritish.
· Avtoto‘lovlar – avtoto‘lovlarni shakllantirish, to‘xtatib turish, qayta tiklash va yakunlash.
· Tranzaksiyalar – undirish operatsiyalarini yuritish va ularning holatini kuzatish.
· Mablag‘ni qaytarish (refund) – noto‘g‘ri undirilgan mablag‘ni qaytarish jarayonini boshqarish.
· Xabardor qilish – xabarnomalarni yuborish kanallarini sozlash va yuborilgan xabarnomalarni nazorat qilish.
· Fayllarni import qilish – XLSX fayllarni yuklash, tekshirish va qayta ishlash natijalarini yuritish.
· Hisobotlar – tranzaksion, JSHSHIR va HARD hisobotlarini shakllantirish va yuklab olish.

Texnik talablar:
·  Har bir shartnoma, avtoto‘lov va tranzaksiya holatini real vaqt rejimida ko‘rsatish.
· Protsessing markazlari (Uzcard, HUMO) bilan API orqali integratsiya asosida kartalar ma’lumotlarini olish.
· Audit log tizimi orqali barcha harakatlar saqlanishi.
· Filtrlar va qidiruv imkoniyati mavjud bo‘lishi.
Vaqt reglamenti:
- shartnomalar va mijozlar ro‘yxatini ko‘rsatish — 3 soniyagacha;
- mijoz kartochkasini ochish — 3 soniyagacha.
Sifatga qo‘yiladigan talablar:
- shartnomalar SOFT va HARD toifalari bo‘yicha to‘g‘ri ajratilgan bo‘lishi shart;
- qidiruv va filtr natijalari kiritilgan parametrlarga aniq mos kelishi kerak;
- barcha amallar audit jurnalida qayd etilishi lozim.
Ishlamay qolish ro‘yxati va mezonlari:
- ro‘yxat 10 soniya ichida yuklanmasa — funksiya ishlamay qolgan hisoblanadi;
- qidiruv natijalari noto‘g‘ri ko‘rsatilsa — funksiya sifat talabiga javob bermagan hisoblanadi.
· 
4.2.1.2.2. [bookmark: _Toc236740937]Boshqaruv moduli
Foydalanuvchi va rollarni boshqarish, tizim huquqlarini sozlashdan iborat.
Quyidagi Submodullar va funksiyalardan iborat bo‘lishi lozim:
Foydalanuvchilar bo‘limi: 
· Foydalanuvchini qo‘shish, tahrirlash va o‘chirish.
· Foydalanuvchi rollarini belgilash.
Rollar bo‘limi:
· Yangi rollar yaratish va huquqlarini sozlash.
· Rollar bo‘yicha foydalanuvchilarni biriktirish.
Texnik talablar:
Foydalanuvchi va rol o‘zgartirishlar audit logda saqlanishi hamda rollar va huquqlarni ma’lumotlar bazada saqlashi lozim.
Vaqt reglamenti:
- foydalanuvchilar va rollar ro‘yxatini ko‘rsatish — 3 soniyagacha;
- foydalanuvchi yoki rolni saqlash — 5 soniyagacha.
Sifatga qo‘yiladigan talablar:
- rol va vakolatlardagi o‘zgarishlar darhol kuchga kirishi shart;
- foydalanuvchi va rol o‘zgartirishlari audit jurnalida qayd etilishi lozim.
Ishlamay qolish ro‘yxati va mezonlari:
- amal 10 soniya ichida bajarilmasa — funksiya ishlamay qolgan hisoblanadi;
- biriktirilgan vakolatlar noto‘g‘ri qo‘llanilsa — funksiya sifat talabiga javob bermagan hisoblanadi.

4.2.1.2.3. Avtoto‘lovlar va tranzaksiyalar moduli
Avtoto‘lovlarni shakllantirish, undirish jarayonini amalga oshirish va tranzaksiyalarni boshqarishi lozim.
Quyidagi Submodullar va funksiyalardan iborat bo‘lishi lozim:
Avtoto‘lovlar:
· Shartnoma asosida avtoto‘lov yaratish va uning parametrlarini belgilash.
· Avtoto‘lovlarni faol, to‘xtatilgan va yakunlangan holatlar bo‘yicha boshqarish.
· Yakka tartibda va ommaviy boshqaruv (barchasini qayta tiklash, to‘xtatib turish, yakunlash) imkoniyatini yaratish.
· Avtoto‘lov summasi, to‘langan va qolgan summani avtomatik hisoblab borishi lozim.
Tranzaksiyalar: protsessing markazlari bilan integratsiya asosida undirish operatsiyalari quyidagi tartibda amalga oshiriladi:
· Shartnoma shartlari va karta rekvizitlari asosida undirish so‘rovi avtomatik shakllantiriladi va protsessing markaziga yuboriladi;
· Protsessing markazidan olingan javob asosida tranzaksiya holati bazada yangilab boriladi hamda zarur hollarda mablag‘ni qaytarish (refund) amalga oshiriladi.
Texnik talablar:
· Avtoto‘lovlar va tranzaksiyalar ma’lumotlar bazasida saqlanishi. 
· Tranzaksiya va mablag‘ni qaytarish holati real vaqt rejimida kuzatilishi. 
· Foydalanuvchi interfeysi oson tushunarli bo‘lishi.
Vaqt reglamenti:
- avtoto‘lovlar va tranzaksiyalar ro‘yxatini ko‘rsatish — 3 soniyagacha;
- avtoto‘lov holatini o‘zgartirish — 5 soniyagacha;
- undirish so‘rovini protsessing markaziga yuborish — belgilangan jadval asosida avtomatik.
Sifatga qo‘yiladigan talablar:
- to‘langan va qolgan summalar avtomatik hamda aniq hisoblanishi shart;
- tranzaksiya holati protsessing markazi javobi asosida o‘z vaqtida yangilanishi kerak;
- barcha undirish va qaytarish (refund) amallari audit jurnalida qayd etilishi lozim.
Ishlamay qolish ro‘yxati va mezonlari:
- ro‘yxat 10 soniya ichida yuklanmasa — funksiya ishlamay qolgan hisoblanadi;
- summalar noto‘g‘ri hisoblansa yoki tranzaksiya holati yangilanmasa — funksiya sifat talabiga javob bermagan hisoblanadi.

[bookmark: _Toc236740938]4.2.1.2.4. Statistika (Dashboard) moduli
· Avtoto‘lovlar va tranzaksiyalar holatini kuzatish 
· Muvaffaqiyatli va bekor qilingan tranzaksiyalar statistikasi 
· Shartnomalar va undirilgan mablag‘lar monitoringi 
· SOFT va HARD turdagi undirishlar nisbati tahlili 
· Uzcard va HUMO bo‘yicha JSHSHIR so‘rovlari va olingan kartalar statistikasi 
· Undirish dinamikasini oylar kesimida tahlil qilish 
· Filtrlar orqali ma’lumotlarni saralash 
Ma’lumotlarni  .xls va .pdf yuklab olish imkoniyati yaratiladi. Talab asosida boshqa formatlar qo‘shib boriladi. Bundan tashqari boshqa turdagi ma’lumotlarni real vaqt kesimida olish imkonini beradi. 
Vaqt reglamenti:
- modul sahifasini yuklash — 3 soniyagacha;
- diagramma va grafiklarni ko‘rsatish — 5 soniyagacha.
Sifatga qo‘yiladigan talablar:
- ko‘rsatkichlar tizimdagi real ma’lumotlarga mos bo‘lishi shart;
- filtrlar bo‘yicha saralash to‘g‘ri ishlashi kerak;
- hisobotlarni .xls va .pdf formatlarida yuklab olish xatosiz ishlashi lozim.
Ishlamay qolish ro‘yxati va mezonlari:
- sahifa 10 soniya ichida yuklanmasa — funksiya ishlamay qolgan hisoblanadi;
- ko‘rsatkichlar real ma’lumotlarga mos kelmasa — funksiya sifat talabiga javob bermagan hisoblanadi.
4.2.1.2.5. Xabardor qilish moduli
Qarzdorlarni undirilgan mablag‘lar to‘g‘risida xabardor qilish kanallarini (SMS, Email, Telegram push-xabarnoma va API-provodka) sozlash, yuborilgan xabarnomalar jurnalini yuritish, ularning yetkazilish holatini kuzatish hamda xatolik yuzaga kelganda xabarnomani qayta yuborish imkoniyati ta’minlanadi. 
Vaqt reglamenti:
- xabarnomalar jurnalini ko‘rsatish — 3 soniyagacha;
- xabarnomani shakllantirish — undirish amalidan so‘ng darhol.
Sifatga qo‘yiladigan talablar:
- xabarnoma holati (yetkazildi, qayta ishlanmoqda, xatolik) to‘g‘ri aks ettirilishi shart;
- xatolik sababi ko‘rsatilishi va xabarnomani qayta yuborish imkoniyati bo‘lishi kerak;
- yuborilgan xabarnomalar audit jurnalida qayd etilishi lozim.
Ishlamay qolish ro‘yxati va mezonlari:
- jurnal 10 soniya ichida yuklanmasa — funksiya ishlamay qolgan hisoblanadi;
- xabarnoma holati noto‘g‘ri ko‘rsatilsa — funksiya sifat talabiga javob bermagan hisoblanadi.
4.2.1.2.6. Ma’lumotnomalar.
Tizimdagi statik ma’lumotlar va referenslarni boshqarish - merchantlar va ularning sozlamalari, shartnoma turlari (SOFT, HARD), undirish davriyligi va parametrlari, protsessing markazlari, xabardor qilish kanallari va xabar shablonlari, bank rekvizitlari va valyutalar, tranzaksiya holatlari va xatolik kodlari, import shablonlari va tekshirish qoidalari, hisobot turlari, hududlar hamda foydalanuvchi rollari va vakolatlari ma’lumotnomalari yuritiladi.
Vaqt reglamenti:
- ma’lumotnomalar ro‘yxatini ko‘rsatish — 3 soniyagacha;
- ma’lumotnoma yozuvini saqlash — 5 soniyagacha.
Sifatga qo‘yiladigan talablar:
- ma’lumotnomalardagi o‘zgarishlar tizimning tegishli bo‘limlarida darhol aks etishi shart;
- barcha o‘zgartirishlar audit jurnalida qayd etilishi lozim.
Ishlamay qolish ro‘yxati va mezonlari:
- ro‘yxat 10 soniya ichida yuklanmasa — funksiya ishlamay qolgan hisoblanadi;
- o‘zgartirilgan ma’lumotnoma tizimda noto‘g‘ri qo‘llanilsa — funksiya sifat talabiga javob bermagan hisoblanadi.
Yuqorida keltirilgan barcha quyi tizim hamda modular buyurtmachi talablari doirasida o‘zgartirish hamda qo‘shimchilar kiritilishi kelishilgan kelishuv asosida kiritilishi mumkin.


4.2.2. [bookmark: _Toc236740939]Web interfeys funksiyasiga qo‘yiladigan talablar
Shaxsiy Kabinetda ishlash 	uchun ko‘rsatilgan brauzerlardantalab etiladi: Internet Explorer , Google Chrome  va undan yuqori, Mozilla Firefox. Brauzer muhitda to‘g‘ri ishlashi kerak Windows 10 va undan yuqori.
AT ning ishlashi va uni ishlab chiqish bo‘yicha ishlarning bir qismi sifatida pudratchi tomonidan ishlab chiqilgan hujjatlarga muvofiq amalga oshirilishi kerak («Foydalanuvchi qo‘llanmasi» va «Administrator qo‘llanmasi»).
Xizmat  ko‘rsatish buyurtmachi yoki u bilan shug‘ullanuvchi tashkilot tomonidan «Administrator qo‘llanmasi» hujjatida pudratchi tomonidan taqdim etilgan texnik xizmat  ko‘rsatish bo‘yicha tavsiyalar asosida amalga oshiriladi.
Kafolatli xizmat  ko‘rsatish davrida pudratchi quyidagilarni taqdim etishi kerak:
− muhim hodisalarni bartaraf etish muddati (AT faoliyatining to‘liq buzilishi bilan bog‘liq) - 4 soat;
− muhim bo‘lmagan hodisalarni bartaraf etish muddati voqea ro‘yxatga olingan kundan boshlab keyingi kun;
− axborot so‘rovlariga (konsultatsiyalarga) javob berish muddati hodisa ro‘yxatga olingan kundan boshlab 3 ish kuni.

[bookmark: _Toc236740940]4.2.3 Foydalanuvchilarning malakasiga qo‘yiladigan talablar
		АTning ishlashi uchun АT doirasida quyidagi foydalanuvchilar guruhi mavjud: 
		1.Xodimlarning yetarli darajadagi bilim va malakaga ega bo‘lishiga erishish maqsadida АT foydalanuvchilari hamda qo‘llab-quvvatlash xizmati xodimlari uchun buyurtmachining mutaxassislari tomonidan АTdan foydalanish qoidalari boʼyicha oldindan o‘quv kurslari tashkil etishni va yuqori saviyada o‘tkazishni taʼminlash kerak.
		 2.O‘quv kurslari va foydalanish yo‘riqnomalari buyurtmachi tomonidan, АTni ishlab chiquvchi bilan kelishilgan holda tashkil etilishi va o‘quv kurslarini yuqori saviyada oʼtkazish uchun barcha shart-sharoitlar yaratilishi kerak.
 		АTning barqaror ishlashi uchun quyidagilar talab etiladi:
- serverlar, server dasturiy taʼminotlari va axborot uzatish tarmoqlarining benuqson hamda uzluksiz ishlashini taʼminlash;
- administratorlar tomonidan АTga boshlangʼich maʼlumotlarning to‘g’ri kiritilishi va maxsus administratorlik dasturi yordamida tizim to‘gʼri boshqarib borilishi;
		Xodimlarning yetarli darajadagi bilim va malakaga ega boʼlishiga erishish maqsadida АT foydalanuvchilari hamda qo‘llab-quvvatlash xizmati xodimlari uchun buyurtmachining mutaxassislari tomonidan АTdan foydalanish qoidalari boʼyicha oldindan o‘quv kurslari tashkil etishni va yuqori saviyada o‘tkazishni taʼminlash. 
		O‘quv kurslari va foydalanish yo‘riqnomalari buyurtmachi tomonidan, АTni ishlab chiquvchi bilan kelishilgan holda tashkil etilishi va o‘quv kurslarini yuqori saviyada oʼtkazish uchun barcha shart-sharoitlar yaratilishi kerak.

[bookmark: _Toc236740941]4.3  Ta’minot turlariga qo‘yiladigan talablar
4.3.1. [bookmark: _Toc444413281][bookmark: _Toc45718420][bookmark: _Toc236740942]Matematik ta’minotiga qo‘yiladigan talablar
AT ning matematik ta’minoti uchun alohida talablar qo‘yilmaydi. ATni ishlab chiqish jarayonida amaldagi me’yoriy hujjatlarga asoslaniladi. Me’yoriy hujjatlar bilan tartibga solinmagan holatlarda mantiqan optimal bo‘lgan matematik uslublar, modellar va algoritmlardan foydalanilishi lozim.
4.3.2. [bookmark: _Toc236740943]Dasturiy ta’minotga qo‘yiladigan talablar
AT ga kiritiladigan ma’lumotlar zamonaviy relyatsion ma’lumotlar bazasini boshqarish tizimida saqlanishi va boshqarilishi lozim. Ma’lumotlarning to‘liqligi va o‘zaro uyg‘unligini ta’minlash uchun ma’lumotlar bazasini boshqarish tizimining ichki mexanizmlaridan foydalanilishi lozim. Ma’lumotlar bazasi normalizatsiya qoidalari bo‘yicha shakllantirilishi lozim.
[bookmark: _Toc236740944]4.3.2.1. Tizimga kiritiladigan ma’lumotlarning tarkibi, tuzilmasi va shakllantirish uslublariga qo‘yiladigan talablar
Tizimga kiritiladigan ma’lumotlar zamonaviy relyasion ma’lumotlar bazasini boshqarish tizimida saqlanishi va boshqarilishi lozim. Ma’lumotlarning to‘liqligi va o‘zaro uyg‘unligini ta’minlash uchun ma’lumotlar bazasini boshqarish tizimining ichki mexanizmlaridan foydalanilishi lozim. Ma’lumotlar bazasi normalizatsiya qoidalari bo‘yicha shakllantirilishi lozim.
[bookmark: _Toc236740945]4.3.2.2. Tizim komponentlari o‘rtasidagi axborot almashinuviga qo‘yiladigan talablar
Tizimning modullari va tarkibiy qismlari o‘rtasida axborot almashinuvi umumfoydalaniladigan ma’lumotlar bazasi orqali amalga oshirilishi lozim.
Tizimning administrator paneli «mijoz/server» texnologiyasi asosida tashkil etilib, bunda: 
- mijoz (foydalanuvchi) dasturi Google Chrome, Mozilla Firefox, Opera, Safari va boshqa veb-brauzerlar so‘nggi talqini orqali ishlaydigan veb-ilova shaklida bo‘lishi;
- tizimning barcha asosiy amallarini bajaruvchi dasturiy mahsulot dasturlar serverida joylashtirilishi;
- tizimning ma’lumotlar bazasi da joylashtirilishi lozim;
Buyurtmachining imkoniyatlariga ko‘ra, dasturlar serveri va ma’lumotlar bazasi serveri sifatida bitta yagona serverdan foydalanilishi ham mumkin;
Tizim serverini masofadan boshqarish, standart tarmoq texnologiyalari asosida, himoyalangan axborot uzatish tarmoqlari orqali amalga oshirilishi lozim.
[bookmark: _Toc236740946]4.3.2.3. Yondosh tizimlar bilan axborot moslashuviga qo‘yiladigan talablar
Boshqa axborot tizimlari bilan muvofiqligi ta’minlash uchun, tizimda ma’lumot almashishning quyidagi shakllari ko‘zda tutilishi lozim:
- ma’lumotlarni eksport va import qilish imkoniyati;
- ma’lumotlar bazasiga masofadan ulanish; 
- tizimga veb-servis texnologiyasi orqali bog‘lanish.
- Tizimga Rest API (.json) orqali bog‘lanish.
Tizimning boshqa axborot tizimlari bilan muvofiqligi ta’minlashda 
O‘z DSt 2590:2012 davlat standarti talablariga rioya etilishi lozim.
4.3.2.4. Ma’lumotlar bazasini boshqarish tizimiga qo‘yiladigan talablar
Tizimga yuklatilgan barcha vazifalarning to‘laqonli bajarilishiga erishish uchun, ma’lumotlar bazasini boshqarish tizimi quyidagi talablarga javob berishi lozim:
- ma’lumotlarni relyasion tartibda saqlash va ma’lumotlar bazasini boshqarishga mo‘ljallangan tillardagi so‘rovlar asosida ishlay olishi;
- “mijoz-server” arxitekturasiga mos kelishi;
- turli Operatsion tizimlar va texnik vositalarda ishlaydigan versiyalarga ega bo‘lishi; 
- interoperabellik (boshqa arxitekturadagi tizimlar bilan hamkorlikda ishlay olishi).
- ko‘p oqimlilik (mnogopotochnost);
- ishonchlilikni ta’minlash vositalariga ega bo‘lish: tranzaksiyalar jurnalini yuritish, tizim ishini to‘xtatmay turib, ma’lumotlardan rezerv nusxa olish va qayta tiklash imkoniyati;
- ma’lumotlar butunligini ta’minlash vositalariga ega bo‘lish;
- so‘rovlarni optimallashtirish vositalariga ega bo‘lish;
- xavfsizlikni ta’minlashning ichki mexanizmlariga ega bo‘lish.
4.3.3. [bookmark: _Toc444413283][bookmark: _Toc236740947][bookmark: _Toc45718422]Lingvistik ta’minotiga qo‘yiladigan talablar
AT ni ishlab chiqishda bugungi kunda mijoz-server texnologiyasidagi veb-ilovalar ishlab chiqishda keng foydalaniladigan .NET 8 (C#, ASP.NET Core) platformasidan foydalanilishi lozim.
Dasturlash tilidan foydalanish masalasi, veb-saytni ishlab chiqish jarayonida ishning xususiyatlaridan kelib chiqqan holda tanlanadi.
Ma’lumotlarni boshqarish tili sifatida PostGreSql so‘rovlar tilidan foydalanilishi lozim. 
AT ning interfeysi o‘zbek tilining lotin hamda rus tili alifbolarida yaratilgan bo‘lishi lozim.
Foydalanuvchi tomonidan tasodifan xato amallar bajarilishining ehtimolligini kamaytirish hamda kiritilayotgan ma’lumotlarning mantiqan to‘g‘riligini nazorat qilish ko‘zda tutilgan bo‘lishi lozim.
4.3.4. [bookmark: _Toc444413284][bookmark: _Toc45718423][bookmark: _Toc236740948]Dasturiy ta’minotiga qo‘yiladigan talablar
AT ning dasturiy ta’minoti quyidagi xususiyatlarga ega bo‘lishi lozim:
- funksional imkoniyatlarining yetarliligi (to‘liqligi);
- ishonchlilik va barqarorlik;
- moslashuvchanlik;
- tushunib olish uchun soddalik;
- foydalanishga qulaylik.
AT ga ma’lumot kiritish oynasida ma’lumotlarning xatosiz kiritilishini ta’minlashga avtomatik tarzda yordamlashib turadigan funksiya joriy etilishi lozim. AT ning ishlashida xatolik yuzaga kelganida, tizim bu haqda foydalanuvchiga tushunarli bo‘lgan xabarni ekranga chiqarishi lozim.
AT ning qabul maskanlaridan ma’lumot kiritish qismida foydalanish tartibi to‘g‘risidagi yo‘riqnoma joylashtirilgan bo‘lishi va foydalanuvchi tomonidan istalgan vaqtda qayta o‘qib chiqish imkoniyati yaratilgan bo‘lishi lozim.
[bookmark: sect46]Dasturiy ta’minotni ishlab chiqish jarayonida foydalaniladigan dasturiy modullar va kutubxonalar, dasturiy mahsulotlar ishlab chiqarish sanoatida keng qo‘llaniladigan va umumiy foydalanish imkoniyatiga ega bo‘lishi lozim. 
Ishlab chiqiladigan dasturiy mahsulot imkon darajasida operatsion tizim va hisoblash texnikasining muayyan turlariga bog‘lanib qolmagan bo‘lishi lozim.
Ushbu erkinlikka erishish uchun:
- ko‘p platformali yechimlarga ega bo‘lgan va SQL so‘rovlar tili asosida ishlaydigan ma’lumotlar bazasini boshqarish tizimidan foydalanish;
- ko‘p platformali yechimlarga ega bo‘lgan web-server dasturlaridan va muhitlaridan foydalanish;
- TCP/IP tarmoq protokolidan foydalanish lozim.
AT ni joriy etish va undan foydalanish uchun sotib olinishi lozim bo‘ladigan dasturiy vositalar quyidagilar bo‘lishi mumkin:
- operatsion tizimlar;
- ma’lumotlar bazasini boshqarish tizimlari;
- veb-server dasturlari;
- foydalaniladigan komponentlar kutubxonalari;
- mijoz kompyuterida foydalaniladigan dasturiy vositalar (veb-brauzer, antivirus, ofis dasturlari);
- boshqa dasturiy vositalar.
AT ni ishlab chiqish, joriy etish va saqlash xarajatlarini kamaytirish maqsadida, ayrim keng foydalaniladigan, ochiq kodli, erkin tarqatiladigan, bepul dasturiy vositalardan ham buyurtmachining xoxishiga ko‘ra foydalanilishi mumkin.
4.3.5. [bookmark: _Toc444413285][bookmark: _Toc45718424][bookmark: _Toc236740949]Texnik ta’minotiga qo‘yiladigan talablar
AT ning ishlashi uchun foydalaniladigan barcha texnik vositalar ishonchlilik, ekologik tozalik, xavfsizlik va texnik xususiyatlari bo‘yicha zamonaviy kompyuter texnikalariga qo‘yiladigan barcha talablar va normalarga mos bo‘lishi hamda xalqaro muvofiqlik sertifikatlariga ega bo‘lishi lozim.
AT ning ishlashi uchun foydalaniladigan texnik vositalarning turlari: 
- ma’lumotlar bazasi va dasturiy mahsulotlar serverlari;
- korporativ kompyuter tarmog‘i; 
- foydalanuvchilarning ishchi stansiyalari;
- administratorlarning ishchi stansiyalari;
- uzluksiz elektr energiyasi bilan ta’minlash qurilmalari va boshqalar.

[bookmark: _Toc196323595][bookmark: _Toc236740950]4.3.6.	Metrologik ta’minotga qo‘yiladigan talablar
Metrologik ta’minotga talablar mavjud emas
[bookmark: _Toc196323596][bookmark: _Toc236740951]4.3.7.	Tashkiliy ta’minotga qo‘yiladigan talablar
Tizimning barqaror va to‘laqonli ishlatish uchun talab etiladigan tashkiliy ishlar buyurtmachi xodimlari tomonidan amalga oshiriladi.
[bookmark: _Toc196323597][bookmark: _Toc236740952]4.3.8.	Uslubiy ta’minotga qo‘yiladigan talablar
Tizimning ishlash uslublari mazkur texnik topshiriqda belgilangan talablar asosida ishlab chiquvchi tomonidan tayyorlanib, tayyor dasturiy mahsulot shaklida buyurtmachiga taqdim etiladi. Tizimni foydalanishga qabul qilib olish jarayonida, tomonlarning kelishuviga asosan tizimning uslubiy ta’minotga qo‘shimcha va o‘zgartirishlar kiritilishi mumkin.
Tizimni ishlab chiqishda quyidagi standartlar va qo‘llanmalardan dan foydalaniladi:
-  O‘z DSt 1985:2018 Axborot texnologiyasi. Axborot tizimlarini yaratishda hujjatlarning turlari, komplektliligi va belgilanishi;
-  O‘z DSt 1986:2018 Axborot texnologiyasi. Axborot tizimlari. Yaratish bosqichlari;
-  O‘z DSt 1987:2018 Axborot texnologiyasi. Axborot tizimini yaratish uchun texnik topshiriq;
-  O‘z DSt ISO/IEC 25021:2014 Tizimlar va dasturiy ta’minotni ishlab chiqish. Tizimlar va dasturiy ta’minot sifatiga qo‘yiladigan talablar va ularni baholash (SQuaRE). Sifat metrikalarining elementlari;
-  O‘z DSt ISO/IEC 27003:2022 (ISO/IEC 27003:2017, IDT) Axborot texnologiyasi. Xavfsizligini ta’minlash usullari. Axborot xavfsizligini boshqarish tizimini joriy etish bo‘yicha qo‘llanma;

[bookmark: _Toc196323598][bookmark: _Toc236740953]5.	AT ni yaratish bo‘yicha ishlarning tarkibi va mazmuni
Tizimni ishlab chiqish va joriy etish O‘z DSt 1986:2018 Axborot texnologiyasi. Axborot tizimlari. Yaratish bosqichlari davlat standartiga asosan bosqichma-bosqich amalga oshiriladigan tashkiliy va amaliy ishlar kompleksidan iborat. Tizimni ishlab chiqish va joriy etish davomida quyidagi ishlar amalga oshirilishi lozim:

	№
	Ishning nomi va ularning mazmuni
	Bosqich nima bilan tugaydi

	1
	- Raqamlashtirish obyektini oʻrganish;
- Biznes va operatsion jarayonlarni oʻrganish;
- O‘rganish natijalari bo‘yicha hisobot tayyorlash;
- Texnik hujjatlarni ishlab chiqish va buyurtmachi bilan kelishish.
	O‘rganishlar o‘tkaziladi va texnik hujjatlarni ishlab chiqib kelishiladi.

	2
	- Loyiha dizayn maketlarini ishlab chiqish;
- ATning veb interfeysini vyorstka qilish.
	AT va modullari uchun oldindan dizayn yechimlarini ishlab chiqiladi va buyurtmachi bilan kelishiladi

	3
	· [bookmark: _Hlk133851730]AT va uning modullarini dasturlash ishlarini olib borish;
· ATni ishlab chiqish;
· ATni sozlash va o‘rnatish ishlarini amalga oshirish.
	AT va uning modullarini dasturlash ishlari amalga oshiriladi.

	4
	· ATni sinovdan oʻtkazish;
· Kamchiliklarni bartaraf etish;
· Test rejimida ishga tushirish;
-	ATni amaliyotga joriy etish;
-	Foydalanuvchilarni o‘qitish.

	AT test sinovidan o‘tkaziladi hamda kamchiliklari bartaraf qilinib, unga birlamchi ma’lumotlar kiritiladi;
AT to‘liq ishga tushiriladi va foydalanuvchilar o‘qitiladi.

	6
	Tizimni texnik qo‘llab-quvvatlash
	AT kafolat majburiyatlariga muvofiq qo‘llab-quvvatlanadi


[bookmark: _Toc196323599]
[bookmark: _Toc236740954]6.	AT ni nazorat qilish va qabul qilish tartibi
6.1.	Tizimni qabul qilish tartibi
O‘z DSt 1986:2018 Axborot texnologiyasi. Axborot tizimlari. Yaratish bosqichlari davlat standartiga asosan axborot tizimini tekshirish, sinovdan o‘tkazish va qabul qilish ishlari quyidagilardan tashkil topadi:
1. Axborotlashtirish ob’yektini dastlabki tekshirishlardan o‘tkazish;
2. Texnik topshiriqni ishlab chiqish;
3. Tizimdan sinov tariqasida foydalanish;
4. Qabul qilish sinovidan o‘tkazish;
5. Foydalanishga topshirish;
6. Axborot tizimini qo‘llab-quvvatlash.
Tizim foydalanishga yaroqliligi va mazkur texnik topshiriqda qo‘yilgan talablarga javob berishi bo‘yicha dastlabki tekshirishlardan o‘tkazilishi lozim. Dastlabki tekshirish ishlari ijobiy yakunlanganda, tizimdan sinov tariqasida foydalanishga boshlanishi mumkin.
Tizimdan sinov tariqasida foydalanish ishlari buyurtmachining maxsus o‘quvlarda ishtirok etgan xodimlari tomonidan o‘tkaziladi. Sinovdan o‘tkazish ishlari 5 ish kunidan kam va 15 ish kunidan ko‘p bo‘lmasligi lozim. Zaruratga ko‘ra tizimni sinovdan o‘tkazish ishlarining natijalari to‘g‘risida bayonnoma tuzilishi va tomonlarga bir nusxadan taqdim etilishi mumkin.
Tizimdan sinov tariqasida foydalanish ishlari ijobiy yakunlangach, tizim qabul qilish sinovidan o‘tkaziladi. Qabul qilish sinovi natijalari bo‘yicha tizim foydalanishga topshiriladi va undan amalda foydalanishga boshlash imkoniyati yaratiladi. 
Tizimni qabul qilish ishlari doirasida yaratiladigan dasturiy mahsulotlar tayyor modullar ko‘rinishida hamda standart mashina eltuvchida (masalan, kompakt-diskda) elektron shaklda taqdim etiladigan dastlabki kodlar ko‘rinishida topshiriladi.
Qabul qilish sinovida quyidagilar ko‘rib chiqilishi lozim:
-   axborot tizimining barcha modullari;
-   foydalanish hujjatlarining to‘liqligi va tushunarliligi;
- xodimlarning foydalanish hujjatlari bilan tanishganlik darajasi va tizimdan mustaqil foydalanishga tayyorlik darajasi.
Axborot tizimini foydalanish uchun qabul qilish jarayonida tizimning barcha modullari foydalanishga yaroqlilik va mazkur texnik topshiriqda qo‘yilgan hamda tizimni ishlab chiqish davomidagi kelishuvlarga asosan texnik topshiriqqa kiritilgan o‘zgarishlar talablariga javob berishi bo‘yicha buyurtmachi tomonidan sinovdan o‘tkaziladi.
Foydalanish hujjatlarining to‘liqligi va tushunarliligini tekshirishda:
-  foydalanish hujjatlarining mazkur texnik topshiriq talablariga to‘liq mos kelishi;
-  buyurtmachining xodimlari tizimdan foydalanish hamda unga xizmat ko‘rsatishga to‘liq tayyorligi;
-  foydalanish hujjatlarining to‘liqligi va tushunarliligi buyurtmachi tomonidan tekshirib, qabul qilinadi.
Dastlabki tekshirishlardan o‘tkazish, tizimdan sinov tariqasida foydalanish va qabul qilish sinovidan o‘tkazish ishlarining har biri bo‘yicha, zaruratga ko‘ra tegishli bayonnoma rasmiylashtirilishi va tomonlarga bir nusxadan taqdim etilishi mumkin.
Axborot tizimining foydalanishga topshirilganligi va qabul qilib olinganligi, kelishuvga asosan bajarilgan ishlar to‘g‘risidagi dalolatnoma bilan rasmiylashtirilishi lozim.

6.2.  Tekshirish va sinovlardan o‘tkazish shartlari
Dastlabki tekshirish va sinov tariqasida foydalanish natijalariga ko‘ra, platformani qabul qilish sinovlaridan o‘tkazish vaqti, joyi hamda unda qatnashuvchilarning tarkibi buyurtmachi tomonidan belgilanib, ishlab chiqaruvchi bilan kelishilishi lozim.
Tizimni tekshirish va sinovdan o‘tkazish ishlari buyurtmachining ob'ektlarida olib borilishi lozim. Tomonlarning kelishuviga ko‘ra, tizimni tekshirish va sinovdan o‘tkazish ishlari ishlab chiqaruvchining hududi va texnik vositalarida o‘tkazilishi ham mumkin.

6.3.  Qabul qilish komissiyasining tuzilishi tartibi, tarkibi va statusi
[bookmark: _Toc196323600]    	AT dastlabki sinovlardan o‘tkazilishi kerak. Dastlabki sinovlarning ijobiy natijalariga ko‘ra, AT ishlash uchun ekspluatatsiyaga tushirilishi lozim. AT va uning qismlarini sinash turlari, tarkibi, hajm va usullari, GOST-34.603 “Axborot texnologiya. Axborot tizimlarini sinash turlari” davlatlararo standarti talablariga javob berishi talab etiladi.
AT uchun quyidagi asosiy test turlari belgilanadi:
- Birinchi bosqichda dastlabki ATni tekshirish (sinovdan o‘tkazish), foydalanishga yaroqliligi va texnik topshiriqqa muvofiqligi tekshiriladi.
- ATni sinovdan o‘tkazish bosqichida qabul qilingan dizayn qarorlarining to‘liqligi, qismlarning ishlash shartlari va tartibi tekshiriladi.
- Qabul qilish sinovlari bosqichida texnik topshiriqqa muvofiqligiga tekshirish uchun mavjud funksionalligini amalga oshirishning to‘liqligi va sifatini tekshirish.
Topshirish-qabul qilish ishlari komissiya tomonidan amalga oshiriladi, bu komissiya tarkibiga Buyurtmachi va Ishlab chiquvchi vakillari (zarur hollarda Buyurtmachi xohishiga ko‘ra tashqaridan mutaxassis jalb etiladi) kiradi.
Undan tashqari O‘zbekiston Respublikasi Prezidentining 2019 yil 21 maydagi PQ-4328-son qaroriga ilovaning 36-bandiga muvofiq loyihani ishga tushirish tashabbuskorning (buyurtmachining) qabul komissiya tarkibiga “Raqamli hukumat loyihalarini boshqarish markazi” davlat muassasasi vakillari ham kiritiladi. 
Qabul qilish natijalari bo‘yicha qabul komissiyasining dalolatnomasi imzolanadi. Ushbu ish doirasida yaratiladigan dasturiy mahsulotlar (sotib olinadigandan tashqari) tayyor modullar ko‘rinishida hamda standart mashina eltuvchida (masalan usb flesh ma’lumot saqlash qurilmalarida) elektron shaklda taqdim etiladigan dastlabki kodlar ko‘rinishida topshiriladi.
ATni qabul qilish komissiyasining maqomi - idoralararo.


7. [bookmark: _Toc236740955]AT ni ishga tushirishga tayyorlash ishlarining tarkibi va mazmuniga qo‘yiladigan talablar
		Ob’yektni tayyorlash ishlari tizimni foydalanishga topshirishdan oldin yoki topshirish jarayonida amalga oshiriladi. Tizimni foydalanishga topshirishda quyidagilarning bajarilishi buyurtmachi tomonidan ta’minlanishi lozim: 
-  Tizimni joriy etish va sinovdan o‘tkazish uchun mas’ul bo‘linma va mansabdor shaxslarni tayinlash;
-  Ishlab chiqaruvchi tomonidan o‘tkaziladigan o‘quvlarda tizimdan foydalanuvchi hamda unga xizmat ko‘rsatuvchi barcha xodimlarning ishtirok etishini ta’minlash;
-  Tizim joriy etiladigan va undan foydalaniladigan bino va inshootlardagi ish sharoitlarini mazkur texnik topshiriqda belgilangan shartlar asosida tayyorlash;
-  Tizimni joriy etish uchun lozim bo‘lgan texnik va dasturiy vositalarning to‘liqligi, tizimni o‘rnatish uchun tayyorligi hamda ishchi holatda bo‘lishini ta’minlash;
-  Tizimni sinovdan o‘tkazish va qabul qilib olish.
Ob’yektni tayyorlash va tizimni foydalanishga topshirish ishlarining muddatlari, ishtirokchilari va bajariladigan ishlarning tarkibi tizimning  foydalanishga topshirish uchun tayyorlik darajasi va ehtiyojdan kelib chiqib, ish jarayonida belgilanadi.
Texnik va dasturiy vositalarni o‘rnatish, sozlash hamda foydalanishga tayyor holga keltirish ishlari buyurtmachi tomonidan amalga oshirilib, ularning har biri bo‘yicha mavjud talablar va qoidalarga muvofiq bo‘lishi lozim.
Buyurtmachining xodimlari quyidagi yo‘nalishlar bo‘yicha o‘qitiladi: 
1) tizimga xizmat ko‘rsatuvchi mutaxassislar (administratorlar); 
2) Mas’ul organlar, tashkilotlar va muassasalar tomonidan belgilangan xodimlar - tizimdan foydalanuvchi xodimlar .
Tizimga xizmat ko‘rsatuvchi mutaxassislar uchun o‘quvlar ishlab chiqaruvchi tomonidan, tizimdan foydalanuvchi xodimlar uchun o‘quvlar esa buyurtmachining mutaxassislari tomonidan o‘tkaziladi. Zaruratga ko‘ra, tomonlarning kelishuvchiga muvofiq, tizimdan foydalanuvchi xodimlarni dastlabki o‘qitish ishlari ham ishlab chiqaruvchi tomonidan o‘tkazilishi mumkin.
Ijrochi tomonidan tizim oldindan ishlab chiqilgan “Sinovdan o‘tkazish dasturi va metodikasi” asosida tegishli sinovlardan o‘tkazilishi kerak. Mazkur operatsiyalar tegishli dalolatnomalar asosida Buyurtmachi va Ijrochi tomonidan qayd etilishi belgilanadi. Ijrochi tomonidan o‘tkazilgan sinovlar natijalari ijobiy yoki hech qanday og‘ishlarsiz o‘tkazilgan bo‘lsa, Buyurtmachining qaroriga muvofiq  qabul qilib olish jarayonlarini o‘tkazmaslik ki qisqartirilgan hajmda o‘tkazilishi kerak.

[bookmark: _Toc196323601][bookmark: _Toc236740956]8.	Hujjatlashtirishga qo‘yiladigan talablar
Tizim bilan birgalikda taqdim etiladigan foydalanish hujjatlari, buyurtmachining axborot tizimidan mustaqil ravishda foydalanishi va unga xizmat ko‘rsatishi uchun to‘liq va yetarli darajada bo‘lishi lozim.
Tizimni ishlab chiquvchi (Ijrochi) O‘zDSt 1985:2018 Axborot texnologiyasi. Axborot tizimlarini yaratishda hujjatlarning turlari, komplektliligi va belgilanishi davlat standartiga asosan tizimning barcha tegishli hujjatlarini ishlab chiqishi va Buyurtmachiga taqdim etishi lozim. 
Hujjatlar ro‘yxati Buyurtmachi va Ijrochi kelishuviga ko‘ra o‘zgartirilishi mumkin.
Barcha hujjatlar Buyurtmachiga qog‘oz va elektron shaklda 2 nusxada taqdim etilishi kerak. 

9. Tarmoq darajasiga qo‘yiladigan talablar
Axborot tizimlariga ulanish faqat oldindan kelishilgan va ruxsat etilgan IP-manzillar (GSI yoki VPN kanallar) orqali amalga oshiriladi. Ruxsat etilmagan manbalardan kelgan barcha so‘rovlar avtomatik tarzda rad etiladi.

Ma’lumot, axborot tizimlari va resurslariga sanksiyalanmagan holda kirish, GSI yoki VPN kanalga ulanish holatlari aniqlansa, tomonlar bir-birlarini shu zahotiyoq aniqlangan holat bo‘yicha xabardor qilishlari va ushbu kamchiliklarni bartaraf qilish bo‘yicha tezkor choralarni ko‘rishlari zarur.
10. Ma’lumotlarni himoyalashga qo‘yiladigan talablar
Uzatiladigan va saqlanadigan ma’lumotlar, jumladan shaxsiy ma’lumotlar, bank siriga oid axborotlar va moliyaviy ma’lumotlar ruxsatsiz foydalanishdan himoyalanishi shart.
Ma’lumotlar bazalari, uzatish va saqlash vositalarida ma’lumotlar shifrlangan holda saqlanishi lozim.
Asosiy va zaxira axborot tizimlari O‘zbekiston Respublikasi hududida tashkil etilishi lozim.
Kiberxavsizlik talablariga muvofiqlik yuzasidan ekspertizadan o‘tkazish lozim.

